qundao/data-zh-poetry huggingface dataset:
后乐堂家宴守岁
作者：陆深
朝代：明
体裁：诗

歌管声喧饯岁除，大江东下抱闲居。
夜筵椒酒元随量，春帖桃符手自书。
老去何妨髫鹤发，归来犹及馔鲈鱼。
十年万里风和雨，此夕团圞画不如。
后篇
作者：陆深
朝代：明

登泰山，望沧海。俯视九州，一何慷慨。仙人王子乔，飘然遇云端。手把十尺芙蓉，灏气六月生寒。嗟彼下土何啁啾，昨日绿发今白头。胡不服食求大道，永与元气相为仇。海风萧萧吹海雨，海若扬旗，灵鼍击鼓。仙人一去冉冉兮不可攀，遗我一粒之金丹。
吕左丞书院
作者：陆深
朝代：明

穹林古寺有残僧，指点前朝吕左丞。石洞岁深苔黯黯，砺墙春早雪层层。旧藏万卷龙常护，欲寄双椷雁可凭。星斗夜阑云雾里，州人遥见读书灯。
吕梁洪
作者：陆深
朝代：明

青山夭矫如渴龙，堕地直走河流东。岸崩谷应气犹怒，其下必有鼋鼍宫。舟人估客尽回首，篙师舵手俱神工。人言大险亦大胜，如此江山须画中。宣尼南游鬼物出，伯禹东导神灵通。天地何心世多故，刘项曹吕皆豪雄。圣皇恃德不恃险，万里衽席歌同风。我来其间正初夏，片帆遥映斜阳红。风幡前麾影接岸，水槛下视波连空。肩舆十里据高坐，始信静处观无穷。
吕梁行
作者：陆深
朝代：明

君不见吕梁之水天下奇，奔腾轰湱无停时。飞冰走雪耀日色，龙吟鲸吼啼蛟螭。恍如鳌足昨夜折，银河倒倾忙骤驰。又如天鼓落下界，神丁六甲相追随。舟人伏枕不敢睡，稚子未解惊满颐。黄河源自星宿海，千里万里归天池。济川以南数十水，汇同潨会来于斯。蓄受既富发泄盛，俯视此理良无疑。不信请看田道间，夜来春雨今朝泥。
听雨
作者：陆深
朝代：明

摵摵入苇际，萧萧自檐楹。幽居忽复旦，迥野薄江城。偃息从兹始，尘鞅讵能婴。园田被膏润，琴书有馀清。浮生本未定，誉毁等阴晴。聊有盈觞酒，独酌慰幽情。
听雨
作者：陆深
朝代：明

白发日夜长，青草缘阶生。江村荷时雨，潮田惬耦耕。稍稍辨远树，依依见孤城。鱼鸟亦何意，上下如有情。抚已得良晤，与物本同生。遭逢百年间，重阴几开晴。
吴中新刻临川集甚佳双江聂文蔚持以见赠携之舟中开帙感怀寄诗为谢
作者：陆深
朝代：明

少小有书未能读，暮年好书读不得。岂惟簿领少馀间，两眼冥蒙泪旋拭。帘前见物私自怜，雾里看花惯曾识。忆昔家住东海滨，世务耕农寡文墨。勉勤诵习起家门，每事收藏节衣食。一从观国上皇都，十载具官充史职。长安朋辈心多同，古典探搜事尤力。荆文丞相宋熙丰，国监遗文旧尝刻。猗予谬司六馆成，手许校磨工未即。当今楔枣称吴中，唐模宋板俱奇特。是非本定空爱憎，报复何穷恣翻覆。文章功业两难朽，治乱兴亡三太息。苏州太守古邺侯，贻我远胜黄金亿。楼船风雨满章江，把玩新编坐相忆。
吴人以巨舰载湖石至雨中阅之
作者：陆深
朝代：明

濛濛江天雨，遥遥湖水船。谁施巨灵斧，擘此青数拳。缥缈呈夏云，婵娟隔春烟。虽乏卫公识，偏怀米生颠。蹇予颇好奇，有癖在林泉。肩舆度壑暝，孤榜逐溪缘。品视剔苔藓，摩挲计雕镌。遄归亦乘兴，卧游裁短篇。
吴江长桥奉和邃庵阁老
作者：陆深
朝代：明

长年此地往来过，风景时时付短歌。千尺卧龙如未起，水光山色柰愁何。
和介溪赏莲
作者：陆深
朝代：明

雨气自天香冉冉，风光临水碧飔飔。移来玉井仙人掌，开傍金波太液池。本为怜芳衙散早，翻因解语酒行迟。新欢旧赏年华里，倚遍阑干有所思。
和俞国昌食鲈再叠秋字
作者：陆深
朝代：明

鲈鱼谁送海门秋，远客思归正倚楼。张翰因风辞洛下，东坡乘月向黄州。鲙成飞雪银丝细，目断烟波钓艇浮。剩有诗筒报知己，且凭斗酒慰羁愁。
和俞生暮春闺怨二首
作者：陆深
朝代：明

落花庭院草萋萋，雨鹳晴鸠各自啼。倦绣一春长闭阁，忽将清梦过辽西。鱼书欲寄转多情，锦字回文织不成。落尽桃花飞燕子，一番风雨又清明。
和俞生暮春闺怨二首·其一
作者：陆深
朝代：明

落花庭院草萋萋，雨鹳晴鸠各自啼。倦绣一春长闭阁，忽将清梦过辽西。
和俞生暮春闺怨二首·其二
作者：陆深
朝代：明

鱼书欲寄转多情，锦字回文织不成。落尽桃花飞燕子，一番风雨又清明。
和刘仲素鸡鸣山
作者：陆深
朝代：明

步入招提境，下方秋水浮。雪深枯壁定，云绕远江愁。钟伴黄昏去，泉依白石流。共僧分一榻，十日不梳头。
和姚尚美龙山会诗
作者：陆深
朝代：明

金钱片片篱边叠，买得天家一段秋。橙橘饱霜黄树顶，芙蓉印水茜江沤。纵横数阵飞归雁，欸乃一声歌牧牛。人世都来能几日，床头诗债会须酬。
和安鸿渐登楼曲
作者：陆深
朝代：明

团圆三五夜，待月上高楼。谁知风共雨，又妒一年秋。
和安鸿渐登楼曲四首
作者：陆深
朝代：明

登楼览春晖，春晖可怜晚。所思在天涯，欲往道里远。日夕倚楼望，行人归未归。断魂与残梦，相逐雁南飞。雪后楼偏好，青山破白看。客衣无奈薄，高处许多寒。楼头红粉妆，楼下紫骝马。两处总相思，无言泪成把。
和安鸿渐登楼曲四首·其一
作者：陆深
朝代：明

登楼览春晖，春晖可怜晚。所思在天涯，欲往道里远。
和安鸿渐登楼曲四首·其三
作者：陆深
朝代：明

雪后楼偏好，青山破白看。客衣无奈薄，高处许多寒。
和安鸿渐登楼曲四首·其二
作者：陆深
朝代：明

日夕倚楼望，行人归未归。断魂与残梦，相逐雁南飞。
和安鸿渐登楼曲四首·其四
作者：陆深
朝代：明

楼头红粉妆，楼下紫骝马。两处总相思，无言泪成把。
和宫端后渠玉亭赏莲之作
作者：陆深
朝代：明

玉亭清切五云边，盆沼谁移玉井莲。来赏正逢初过雨，倚看须著半含烟。何妨绝代称君子，准拟前身是水仙。四十年来同榜客，一尊相属醉花前。
和张玉溪山行
作者：陆深
朝代：明

一径出林坰，四山开画屏。霜钟度远寺，雪柳带长汀。路转城闉出，云深石洞冥。千年埋玉处，龙气昼常扃。
和张甬川卧月书怀
作者：陆深
朝代：明

可怜三五月婵娟，度榻穿帏搅客眠。只照长安情不极，共看千里意俱悬。金波欲动江湖迥，银汉斜流殿阁边。万户千门深夜里，清辉应为捣衣偏。
和张赞卿喜雪
作者：陆深
朝代：明

雪满琳居小洞天，阳春一曲为谁传。云低百尺阑干外，寒在半空楼阁边。柳絮梨花俱不俗，瑶台玉署本通仙。洞庭新水东风里，会送江湖万斛船。
和徐鹤溪宜兴道中喜雨韵
作者：陆深
朝代：明

溪上山青更水青，楼船摇动棹歌声。先尝阳羡龙团细，不慕扬州鹤背轻。铁瓮潮声还寂寞，铜棺秋色倍分明。仙郎才调元如锦，白雪新篇击楫成。
和昌谷蓉菊图
作者：陆深
朝代：明

谁传徐赵手，写此秋一幅。黄花得意香，芙蓉映江绿。谁云摇落将满林，艳阳红紫锦成村。但令颜色不薄恶，春雨秋风总是恩。
和易钦之游广恩寺
作者：陆深
朝代：明

春日忻逢水西寺，入门无数香烟凝。乡园千里远作客，尘土十年终愧僧。风光每向閒边见，山色试凭高处登。未问西来柏子树，可怜清沼玉壶冰。
和未斋韵寄徽州郑珏山人
作者：陆深
朝代：明

别后风烟去几重，思君多在鹤归松。椷中尺素双双鲤，门外黄山六六峰。花发春深行对酒，地偏日晚坐闻钟。遥知十亩栖贤宅，却比丹青韵更浓。
和汪有之园亭之作
作者：陆深
朝代：明

一区犹愧子云才，薄有茅堂傍水开。远信经秋凭雁到，问奇长日有人来。好花隔岸飞红雨，新笋穿篱迸绿苔。同上玉堂俱出牧，却从湖海望蓬莱。
和汪有之园亭之作
作者：陆深
朝代：明

一区犹愧子云才，薄有茅堂傍水开。
远讯经秋凭雁到，问奇长日有人来。
好花隔岸飞红雨，新笋穿篱迸绿苔。
同上玉堂俱出牧，却从郊野望蓬莱。
和王元章梅花为段主事子辛赋
作者：陆深
朝代：明

画堂六月飞严霜，客持此幅梅花芳。乍窥疑浮初月影，细对忽丽繁星芒。塞垣风高吹石裂，岭南天低不受雪。何似孤山处士家，一段西湖弄华月。梅花此时殊有韵，青鸟遥传海山信。度水盈盈玉雪肤，含风袅袅堆鸦鬓。万种心情春酒缸，起为花神酹一觞。谁怜白贲元无价，空复红芳号假王。会稽山农骨已冷，梦入梅花呼不醒。巡檐且索屋三间，负郭何须田二顷。
和王元章梅花酬姚时望
作者：陆深
朝代：明

岁寒冉冉馀冰霜，留此一树先春芳。山农能事数独步，净扫楮素摇兔芒。龙池波腾鸲眼裂，喷薄元云沁苍雪。须臾树梢送长弓，挂此一片寒潭月。赏心诗客多风韵，欲挽笔力回春信。竞搜奇事出枯肠，乱插繁花向春鬓。青钱沽酒白玉缸，自劝一觞梅一觞。调羹有时会结实，物色梦落商家王。山林托交盟未冷，众醉何须悲独醒。中分一顷养鹤田，半顷种花泉半顷。
和答张子醇索砚
作者：陆深
朝代：明

容台大夫古列仙，谪向人间年复年。当时正坐风骚客，今日犹为笔砚怜。吴东片石青山里，箬裹藤封四千里。力微任重致不多，空对知音惭未已。看君笔阵何堂堂，真堪作史蔡中郎。自须剪赠西湖水，化作虹霓万丈长。
和答陶南川兵侍
作者：陆深
朝代：明

晓开画鹢带遥山，夜泊溪渔细柳湾。鸿雁逢时知北乡，莼鲈有约待南还。虚传海外千年药，且向人间一日閒。寄语隔船陶士雅，故园新笋鹿胎斑。
和荅胡汝载
作者：陆深
朝代：明

琼林珠阁不胜寒，惭负时趋白玉阑。独抱琴书耽寂寞，谁从花竹问平安。沈腰己瘦频移带，潘鬓新添欲满冠。相对长安同作客，椷诗特地劝加餐。
和荅陶南川兵侍
作者：陆深
朝代：明

片云将雨过西山，望断东归水上湾。海近似闻龙卧起，天高不碍鹤飞还。桓公老去琅琊树，白傅归来洛社间。更遣馀工拟丛桂，案头湘管紫琳斑。
和荅黄勉之
作者：陆深
朝代：明

国器推豪俊，乡评熟姓名。风帆同偃蹇，歌调独凄清。故里层云映，长河片月生。非君敦素尚，老去若为情。
和蒲汀显陵道中柳阴小憩四首
作者：陆深
朝代：明

花雾濛濛远，山云冉冉高。幸陪金紫客，时睹赭黄袍。寝殿祥云合，山陵王气高。风光饶帝里，春色满恩袍。路细青山转，天空白日高。同来三扈从，碧柳荫朱袍。天子冈头路，风云北斗高。穿林回雉扇，度岭耀龙袍。
和蒲汀显陵道中柳阴小憩四首·其一
作者：陆深
朝代：明

花雾濛濛远，山云冉冉高。幸陪金紫客，时睹赭黄袍。
和蒲汀显陵道中柳阴小憩四首·其三
作者：陆深
朝代：明

路细青山转，天空白日高。同来三扈从，碧柳荫朱袍。
和蒲汀显陵道中柳阴小憩四首·其二
作者：陆深
朝代：明

寝殿祥云合，山陵王气高。风光饶帝里，春色满恩袍。
和蒲汀显陵道中柳阴小憩四首·其四
作者：陆深
朝代：明

天子冈头路，风云北斗高。穿林回雉扇，度岭耀龙袍。
和赵类庵灯花
作者：陆深
朝代：明

诵君灯花篇，值我灯花灿。旖旎欲浮香，敷披似春半。圆朵竞霞呈，岐枝误星散。娱玩夜三更，迟回肠九转。献祥谅无私，凉德歌有腼。南郊礼将成，预兆明庭宴。无藉春风吹，偶见春风面。影摇画屏斜，蕊堕银檠乱。君才本天妙，况复论交淡。游戏赋灯花，膏馥人犹厌。丽藻凌六朝，高风驾前彦。倘许望后尘，铅椠从兹办。寒灯复作花，政尔从人愿。
和赵类庵题画鱼
作者：陆深
朝代：明

天池咫尺候龙飞，荇带荷钱出水肥。神物自应多变化，长竿空傍钓鱼矶。
和郁潮州
作者：陆深
朝代：明

欲从东海望蓬莱，试上江头百尺台。春色送将？独醉，好怀留取为君开。诗成满砌翻红药，客去閒门长绿苔。寄语桃花休折尽，刘郎应是不重来。
和郁潮州
作者：陆深
朝代：明
体裁：七言律诗

欲从东海望蓬莱，试上江头百尺台。春色送将�独醉，好怀留取为君开。诗成满砌翻红药，客去閒门长绿苔。寄语桃花休折尽，刘郎应是不重来。
和陆太宰水村也适轩咏怀
作者：陆深
朝代：明

地即大隐胜，材集补天馀。达人秉高尚，讵云朝市拘。覆庇本四海，俯仰托兹庐。云石自流峙，吹嘘及根株。命觞沿径曲，凿泉当坐隅。遂使耳目旷，颇胜丝竹俱。心融境斯一，理适情自娱。载理闻鹤谱，时临换鹅书。藏胸富丘壑，佐世登唐虞。疏品荷陶铸，莼鲈思踌躇。室迩人甚远，歌啸日正舒。贱子获听履，自负龙门如。
和陈中川秋燕东关寺
作者：陆深
朝代：明

太原城畔东关寺，合让元龙独倚楼。回首风烟成隔岁，当时游赏正高秋。黄花破帽寒犹恋，紫塞浮云晚更稠。今夜灯前闻古调，三巴最苦若为酬。
和顾未斋韵寄郑山人二首
作者：陆深
朝代：明

暑雨初开江阁空，水芳摇动栋花风。新裁白苧明于雪，閒倚阑干送断鸿。萧萧竹院午风微，曲曲花篱宿雨稀。人向此时初睡起，海潮正上白鸥矶。
和顾未斋韵寄郑山人二首·其一
作者：陆深
朝代：明

暑雨初开江阁空，水芳摇动栋花风。新裁白苧明于雪，閒倚阑干送断鸿。
和顾未斋韵寄郑山人二首·其一
作者：陆深
朝代：明
体裁：七言绝句

暑雨初开江阁空，水芳摇动楝花风。新裁白苧明于雪，閒倚阑干送断鸿。
和顾未斋韵寄郑山人二首·其二
作者：陆深
朝代：明

萧萧竹院午风微，曲曲花篱宿雨稀。人向此时初睡起，海潮正上白鸥矶。
咏石七首 其一 吕公
作者：陆深
朝代：明

吕公本侠士，诡称回道人。黄金亦可变，谁云非法身。
咏石七首 其七 紫芝峰
作者：陆深
朝代：明

采芝堪疗饥，煮石亦可餐。怅望商山老，浩歌蜀道难。
咏石七首 其三 麻衣道者
作者：陆深
朝代：明

当年钱若水，寒夜拨炉灰。若是公侯骨，定应期不来。
咏石七首 其二 蓑衣真人
作者：陆深
朝代：明

真人巳忘我，犹著雨蓑衣。一朝尽劫尽，风雪不知归。
咏石七首 其五 剑石
作者：陆深
朝代：明

葛陂化为龙，八公亦鍊石。借身远报雠，凝血今成碧。
咏石七首 其六 紫云
作者：陆深
朝代：明

积翠竞万壑，孤顽自离群。因风欲吹堕，夕阳明夏云。
咏石七首 其四 邋遢仙
作者：陆深
朝代：明

古来神仙侣，均为柱石材。得志有廊庙，有时居草莱。
咏石七首·吕公
作者：陆深
朝代：明

吕公本侠士，诡称回道人。黄金亦可变，谁云非法身。真人巳忘我，犹著雨蓑衣。一朝尽劫尽，风雪不知归。当年钱若水，寒夜拨炉灰。若是公侯骨，定应期不来。古来神仙侣，均为柱石材。得志有廊庙，有时居草莱。葛陂化为龙，八公亦鍊石。借身远报雠，凝血今成碧。积翠竞万壑，孤顽自离群。因风欲吹堕，夕阳明夏云。采芝堪疗饥，煮石亦可餐。怅望商山老，浩歌蜀道难。
咏蚕食叶图为康修撰德涵作
作者：陆深
朝代：明

啖叶势未已，谋生意何愚。但知厌其腹，宁知用其躯。恩深报必厚，功高祸与俱。物理固若此，感叹将焉如。
咏雪
作者：陆深
朝代：明

虚馆都门里，遥空雨雪时。云同山受锁，霰集地承筛。初对无还有，徐看正复差。霏霏旋布密，陈陈渐成奇。入瓦犹飞溜，披墙故累基。苍皇忙宿旅，鼓舞走群儿。气袭裘功劣，光摇眼力衰。扑阶登陛级，打户阁扊扅。势倍初昏会，威伸入夜期。空林愁鸟雀，旷野失狐狸。古屋深藏脊，危城正没陴。窗腰明敝纸，字脚饱残碑。山势匀肥瘠，湖声带啸悲。赘疣疮竹节，拥肿病松枝。池沼甘居下，郊原苦厌卑。当庭昏有影，卧地险成夷。田犬思驰逐，鞲鹰欲奋追。四檐迷一色，独榻下重帏。风过梅苞瘦，阳回麦垄宜。墨池乾更掬，茶鼎渴旋滋。真足临书卷，应堪弄酒卮。楼台誇富贵，歌调竞嗢咿。座拥娇娥鬓，杯分侠士髭。生怜江上客，困忆陇头师。帆湿桡迎冻，兜胶马碍驰。丰年昭国瑞，聊复一题诗。
咏鹤
作者：陆深
朝代：明

翩翩一鹤下云中，正倚高楼落日东。忆得羽毛如昨梦，不教心力破长空。呼童护足防秋雨，看汝梳翎飏晚风。赤壁青田是何处，忘机聊与海鸥同。
哭桴儿六首
作者：陆深
朝代：明

生儿辛苦拟传家，摇落秋风感岁华。过客虚烦奇跨灶，行窗留取乱涂鸦。旅魂欲返疑无路，泪眼频挥似有花。强起凭高望南国，断云流水远天涯。经行无处不伤神，新剪罗衫四尺匀。病母五更能送药，阼阶三揖解迎宾。浑疑死别还生别，莫问前身与后身。我已白头聊哭汝，高堂更有白头人。半生苦爱说忘情，翻觉情多遣未成。梦后青灯风不定，搔来白发镜偏明。家书自写疑还信，世路谁凭住与行。悲怨短长吾岂敢，空令身外有虚名。琴书办得为消忧，独抱琴书可自由。归计未能随北雁，年华无奈逐东流。废来诗草谁收拾，验后医方自检求。宾客不通门巷寂，几番寒日下西楼。更阑爱听短歌声，倦倚藤床趁画屏。几处远书还诧友，最怜同学尚寻兄。鬓从此地双蓬短，人过中年万念轻。后夜客居聊复尔，泪痕偏映月华明。客舍并州背苑墙，独缫愁绪鬓丝苍。三千里外抛中产，四十年馀哭下殇。院静风帘随日动，城高霜角共更长。可能会得探环事，来续衰翁未断肠。
哭桴儿六首·其一
作者：陆深
朝代：明

生儿辛苦拟传家，摇落秋风感岁华。过客虚烦奇跨灶，行窗留取乱涂鸦。旅魂欲返疑无路，泪眼频挥似有花。强起凭高望南国，断云流水远天涯。
哭桴儿六首·其三
作者：陆深
朝代：明

半生苦爱说忘情，翻觉情多遣未成。梦后青灯风不定，搔来白发镜偏明。家书自写疑还信，世路谁凭住与行。悲怨短长吾岂敢，空令身外有虚名。
哭桴儿六首·其二
作者：陆深
朝代：明

经行无处不伤神，新剪罗衫四尺匀。病母五更能送药，阼阶三揖解迎宾。浑疑死别还生别，莫问前身与后身。我已白头聊哭汝，高堂更有白头人。
哭桴儿六首·其五
作者：陆深
朝代：明

更阑爱听短歌声，倦倚藤床趁画屏。几处远书还诧友，最怜同学尚寻兄。鬓从此地双蓬短，人过中年万念轻。后夜客居聊复尔，泪痕偏映月华明。
哭桴儿六首·其六
作者：陆深
朝代：明

客舍并州背苑墙，独缫愁绪鬓丝苍。三千里外抛中产，四十年馀哭下殇。院静风帘随日动，城高霜角共更长。可能会得探环事，来续衰翁未断肠。
哭桴儿六首·其四
作者：陆深
朝代：明

琴书办得为消忧，独抱琴书可自由。归计未能随北雁，年华无奈逐东流。废来诗草谁收拾，验后医方自检求。宾客不通门巷寂，几番寒日下西楼。
唐夫人五解
作者：陆深
朝代：明

生长吴门下，恩情结发初。犹疑是生别，无处觅双鱼。遗孤悲六尺，今才三尺馀。黄昏灯火里，联坐教诗书。杂佩当年赠，时时问起居。隔窗闻侍婢，相送下前除。细草催寒食，孤坟对阖庐。年年城下路，双鬓已萧疏。论心荼更苦，全归玉不如。郁葱佳气里，椒桂欲将予。
唐夫人五解·其一
作者：陆深
朝代：明

生长吴门下，恩情结发初。犹疑是生别，无处觅双鱼。
唐夫人五解·其三
作者：陆深
朝代：明

杂佩当年赠，时时问起居。隔窗闻侍婢，相送下前除。
唐夫人五解·其二
作者：陆深
朝代：明

遗孤悲六尺，今才三尺馀。黄昏灯火里，联坐教诗书。
唐夫人五解·其五
作者：陆深
朝代：明

论心荼更苦，全归玉不如。郁葱佳气里，椒桂欲将予。
唐夫人五解·其四
作者：陆深
朝代：明

细草催寒食，孤坟对阖庐。年年城下路，双鬓已萧疏。
喜雨次答郑文峰正郎
作者：陆深
朝代：明

使君本意为澄清，先遣仁声作雨声。百里望馀青障合，三农舞破绿蓑轻。贪看䆉稏行来湿，爱听芭蕉坐到明。无数乡心与时事，每吟佳句候秋成。
嘉定登圆通寺佛阁次王节推韵
作者：陆深
朝代：明

酷暑宜高阁，时花上槛红。水沈销活火，冰簟受南风。鸟背层霄外，龙腥古钵中。晚凉频徙倚，村郭失西东。
嘉山次韵郤文渊知州
作者：陆深
朝代：明
体裁：七言律诗

寻山问水约同行，嫩柳初匀花欲明。正及人间修禊节，更堪林外踏歌声。病严酒戒三分量，清爱茶烟一缕萦。韦杜去天元尺五，不辞归路暮云平。
嘉山次韵郤文渊知州
作者：陆深
朝代：明

寻山问水约同行，嫩柳初匀花欲明。正及人间修褉节，更堪林外踏歌声。病严酒戒三分量，清爱茶烟一缕萦。韦杜去天元尺五，不辞归路暮云平。
嘉禾道中
作者：陆深
朝代：明

画旗摇曳午风多，金鼓声繁水漫波。春色二分看正好，国恩千载报如何。江天路接心逾远，花柳村深气尚和。童冠相随单袷具，康衢时听隔林歌。
嘉靖乙酉八月晦曰予卧疴山堂木槿一株白花千叶移植盆中与表弟顾世安文学姚时望孙则夫把酒赏之为赋近体一首
作者：陆深
朝代：明

曾闻郑女咏同车，更爱丰标淡有华。欲傍苔莓横野渡，似将铅粉斗朝霞。品题从此添高价，物色仍烦筑短沙。漫道春来李能白，秋风一种玉无瑕。
四月一日与客登梅亭
作者：陆深
朝代：明

隔篱修竹隔溪花，浅映深围整复斜。风外数声啼布谷，桔槔随处野人家。
四月晦日盂县试诸生
作者：陆深
朝代：明

围棘森森翠幄重，清和时候日高舂。鱼龙队里波涛阔，桃李阴中雨露浓。未为骊黄妨骏马，先从拱把养长松。风传笔阵春蚕细，绕郭青山锁万峰。
园中芭蕉产甘露金色若莲花而大几盈尺欣赏一首
作者：陆深
朝代：明

园古草木茂，气和休祥集。老堪寄一廛，当此三江入。绿蕉隐轻雾，紫葩垂巨实。骈房类马齿，厚味过蜂蜜。蟠桃经千岁，优罗竟谁挹。缥缈仙人掌，馨香鹦鹉粒。珍奇徒饱闻，何如手可拾。文园素中消，起痾冀一吸。太华玉井莲，菡萏黄金湿。孤标自无群，惆怅临风立。食芹想明主，欲起为什袭。倚槛良有情，搴芳偶无术。把酒一赏之，拊膺百愁失。还闻制颓龄，大药傥可及。欲草贞符篇，缅惭春秋笔。
园居杂咏三首
作者：陆深
朝代：明

回廊曲曲面青山，身世悠悠蝶梦间。半郭半村秋色里，听风听雨夜深还。竹阑干外石方塘，映月含风贮早凉。乞得名花周匝种，为谁着意最怜芳。芙蓉洞口石坡陀，橘刺藤梢带女萝。一夜好风吹雨过，晓来添起碧嵯峨。
园居杂咏三首·其一
作者：陆深
朝代：明

回廊曲曲面青山，身世悠悠蝶梦间。半郭半村秋色里，听风听雨夜深还。
园居杂咏三首·其三
作者：陆深
朝代：明

芙蓉洞口石坡陀，橘刺藤梢带女萝。一夜好风吹雨过，晓来添起碧嵯峨。
园居杂咏三首·其二
作者：陆深
朝代：明

竹阑干外石方塘，映月含风贮早凉。乞得名花周匝种，为谁着意最怜芳。
圣驾临雍词八首
作者：陆深
朝代：明

太平天子重斯文，龙气南来五色云。遥望云中双凤下，须臾春在辟雍芹。南下旌旗晓日明，庙门东畔百官迎。亭亭绣盖随风转，万乘君王却辇行。松柏阴阴御幄高，尚衣跪进绛纱袍。龙行虎步临黄道，瑞气祥云捧节旄。圣道中天日月高，不辞再拜圣躬劳。侍臣独有词林重，尽许庭陪冠百寮。庭覆红云午日晴，蓝袍次第列诸生。六龙不在烟霄外，驰道中间板轿行。宝座龙纹绕赭黄，经筵相向列前堂。尚书讲罢天颜喜，又进西阶大易章。公孤殊宠出千官，偏得君王座上看。阶下太官承旨罢，一杯分赐小龙团。覆阶黄土接长安，白马朱缨金缕鞍。辇出桥门直西去，满城士女看回銮。
圣驾临雍词八首·其一
作者：陆深
朝代：明

太平天子重斯文，龙气南来五色云。遥望云中双凤下，须臾春在辟雍芹。
圣驾临雍词八首·其七
作者：陆深
朝代：明

公孤殊宠出千官，偏得君王座上看。阶下太官承旨罢，一杯分赐小龙团。
圣驾临雍词八首·其三
作者：陆深
朝代：明

松柏阴阴御幄高，尚衣跪进绛纱袍。龙行虎步临黄道，瑞气祥云捧节旄。
圣驾临雍词八首·其二
作者：陆深
朝代：明

南下旌旗晓日明，庙门东畔百官迎。亭亭绣盖随风转，万乘君王却辇行。
圣驾临雍词八首·其五
作者：陆深
朝代：明

庭覆红云午日晴，蓝袍次第列诸生。六龙不在烟霄外，驰道中间板轿行。
圣驾临雍词八首·其八
作者：陆深
朝代：明

覆阶黄土接长安，白马朱缨金缕鞍。辇出桥门直西去，满城士女看回銮。
圣驾临雍词八首·其六
作者：陆深
朝代：明

宝座龙纹绕赭黄，经筵相向列前堂。尚书讲罢天颜喜，又进西阶大易章。
圣驾临雍词八首·其四
作者：陆深
朝代：明

圣道中天日月高，不辞再拜圣躬劳。侍臣独有词林重，尽许庭陪冠百寮。
坐月喜易钦之见过
作者：陆深
朝代：明

方庭兀坐久，漏水静来闻。雉堞孤云补，旗竿片月分。乡心基远梦，凉意感微醺。赖有同心者，敲门慰藉勤。
坐月效古
作者：陆深
朝代：明

肃肃迨秋夕，明明月流光。众星灿若珠，三五正纵横。居人不能寐，客子怀故乡。大化无停运，弦望倏相当。鸿雁多哀思，庭柯变青黄。时往老将至，悲来夜何长。咏彼蒹葭诗，怅望宛中央。
堂山高
作者：陆深
朝代：明

堂山高，风木何萧骚。中有壮士骨，英英不能销。昔日陈太丘，于今见其曹。天台六邑地，淳风转漓浇。墓门多遗泪，过客思奠椒。越山南，趋势如万蛟。左蟠右结，汇为土膏。煌煌灵芝秀其苗，千古万古堂山高。
壬寅中秋夜同姜明叔王元采玩月
作者：陆深
朝代：明

蓬瀛东望月华圆，咫尺烟霄万里天。屏翳驱云怜浩荡，铢衣和露斗婵娟。良宵嘉会俱难得，天上人间各有缘。十二阑干须遍倚，莫论风雨是何年。
夏日山居三首
作者：陆深
朝代：明

柳烟槐雨带斜阳，极浦遥山入渺茫。溪水通潮鱼作队，梅风催夏稻成行。奇书到手添交直，往事惊心免校量。缥缈有声来别院，小儿新课甫田章。小卜山居背郭开，江流面面绕亭台。树犹若此谁堪待，少不如人老渐来。一曲缓歌闻白苧，满天凉雨过黄梅。野情转觉閒方称，愿与君王乞草莱。绿阴树树水田田，坐爱牛羊散远天。风送潮声来别浦，云收雨脚过平川。几村茅屋青山外，无数渔舟白鸟边。不信桃源是何处，每将文字万人传。
夏日山居三首·其一
作者：陆深
朝代：明

柳烟槐雨带斜阳，极浦遥山入渺茫。溪水通潮鱼作队，梅风催夏稻成行。奇书到手添交直，往事惊心免校量。缥缈有声来别院，小儿新课甫田章。
夏日山居三首·其三
作者：陆深
朝代：明

绿阴树树水田田，坐爱牛羊散远天。风送潮声来别浦，云收雨脚过平川。几村茅屋青山外，无数渔舟白鸟边。不信桃源是何处，每将文字万人传。
夏日山居三首·其二
作者：陆深
朝代：明

小卜山居背郭开，江流面面绕亭台。树犹若此谁堪待，少不如人老渐来。一曲缓歌闻白苧，满天凉雨过黄梅。野情转觉閒方称，愿与君王乞草莱。
夏日幽居即事
作者：陆深
朝代：明

手汲清泉和碧烟，细临晋帖满吴笺。南风送暑催三伏，西日下山留半圆。丹柰雨肥禽着意，画梁泥足燕高眠。方床高结跏趺坐，我与幽居信有缘。
夏日楼居
作者：陆深
朝代：明

小楼长日转朱炎，妆裹残书手自签。性癖真成文字蠹，官清拟办水晶盐。白云出岫来当户，绿树摇风送入帘。却喜到门尘事少，始知吏隐信能兼。
夜坐念东征将士
作者：陆深
朝代：明

长河乘夜渡貔貅，兵气如云拥上游。大将能挥白羽扇，君王不爱紫貂裘。十二关山齐故国，百年疆域汉神州。不眠霜月闻刁斗，自启茅堂望斗牛。
夜宿清江浦怀夏公谨
作者：陆深
朝代：明

怀人不能寐，风雨满船窗。为问扬州胜，琼花解作双。河流赴东海，淮甸自名邦。并有澄清志，联舟涉大江。
夜宿烂柯山农家
作者：陆深
朝代：明

夜扣田家门，空庭列松炬。导之上小楼，一室有雅趣。木榻久已尘，颇胜栖草露。鸡豚栖下方，警戒烦再顾。虽无穷途哭，必有神物护。老农拙言辞，起拜具礼度。感此深山深，土风俨淳素。
夜宿龙江驿
作者：陆深
朝代：明

风尘随分三年住，灯火江村一夜留。入市女郎能买酒，怀家游子怯登楼。烟中舟楫来京口，云里钟铃出石头。水净更阑不成寐，隔船乡思起吴讴。
夜泊真州
作者：陆深
朝代：明

前岁泊船真州江，满船明月摇船窗。今年复向真州住，黄昏待月月欲吐。明月照人无丑好，来来去去令人老。一杯船尾得月多，听我试唱真州歌。真州歌将奈何大，船如屋船船官鹾。危樯插空飞不入，铁锁钩联密如织。语音嘈唧了不分，同是经商异南北。居民大半趋四坝，倡女沿河晚妆罢。短担双檐唤卖鲜，小舠三桨轻如驾。连楼夹巷簇簇新，家家许住异乡人。共道今年生意少，下客折本上客贫。江南春山叠叠绿，荆楚转运遥联属。南京供奉日日过，金字黄旗去还续。君不见文信公，几陷虎口中。但愿路日通，不怨东西逢逆风。
夜集夏桂洲宅送崔后渠
作者：陆深
朝代：明

无限高怀付酒边，烛花如为吐红莲。雨馀残暑消帘幕，月转微风袅篆烟。东阁大开留别客，玳筵高启列群仙。不知今夕为何夕，疑在珠林玉树前。
大浪滩
作者：陆深
朝代：明

江水清不澈，秋容雨复晴。捲帘闻瀑坐，欹枕看山行。密筱缘溪转，长松径壑平。人家翠微里，时有白云生。
大贺词八首
作者：陆深
朝代：明

青宫潜德通元气，先帝深仁酿太和。文武两阶初拜舞，应知宝历万年多。卤簿前陈法驾高，司晨燎火杂兰膏。千官曕仰新天子，五色云中覆赭袍。巍巍帝德足光前，宝历中天第七传。听得臣民私庆语，不须明日更劳煎。洞门法禁夜方中，灯火煌煌动鼓钟。阁道淡阴连御幄，祥云应解识真龙。奔趋万国归新主，次第千行列旧臣。正值一阳初动后，和风甘雨遍青春。鸿胪声肃汉官仪，环佩珊珊满玉墀。黄道重开新气象，齐歌天保答恩私。星星宝炬列高楼，恩诏泥封在上头。忽听半空宣读罢，嵩呼声里玉阑浮。字字亲将惠泽颁，十分湔洗到愚顽。先皇多少心中事，丹凤衔来一纸间。
大贺词八首·其一
作者：陆深
朝代：明

青宫潜德通元气，先帝深仁酿太和。文武两阶初拜舞，应知宝历万年多。
大贺词八首·其七
作者：陆深
朝代：明

星星宝炬列高楼，恩诏泥封在上头。忽听半空宣读罢，嵩呼声里玉阑浮。
大贺词八首·其三
作者：陆深
朝代：明

巍巍帝德足光前，宝历中天第七传。听得臣民私庆语，不须明日更劳煎。
大贺词八首·其二
作者：陆深
朝代：明

卤簿前陈法驾高，司晨燎火杂兰膏。千官曕仰新天子，五色云中覆赭袍。
大贺词八首·其二
作者：陆深
朝代：明
体裁：乐府曲辞

卤簿前陈法驾高，司晨燎火杂兰膏。千官瞻仰新天子，五色云中覆赭袍。
大贺词八首·其五
作者：陆深
朝代：明

奔趋万国归新主，次第千行列旧臣。正值一阳初动后，和风甘雨遍青春。
大贺词八首·其八
作者：陆深
朝代：明

字字亲将惠泽颁，十分湔洗到愚顽。先皇多少心中事，丹凤衔来一纸间。
大贺词八首·其六
作者：陆深
朝代：明

鸿胪声肃汉官仪，环佩珊珊满玉墀。黄道重开新气象，齐歌天保答恩私。
大贺词八首·其四
作者：陆深
朝代：明

洞门法禁夜方中，灯火煌煌动鼓钟。阁道淡阴连御幄，祥云应解识真龙。
大风
作者：陆深
朝代：明

昨夜雨沙今大风，美人高阁怨飞蓬。柳条万结浑欲断，梨花一株容易空。岂是宋都过退鹢，亦愁乡信阻归鸿。江南茅屋吾所爱，莫教吹捲瀼西东。
大风宿留城
作者：陆深
朝代：明

身世浮沈如一舸，一日千里十日坐。顺风人喜逆风怒，我任天公何不可。随身所到一问津，去者从右来从左。古今道路无不然，自有亨衢自坎坷。黄泥岸高绿树深，遥望前船密如锁。争先疾趋古所戒，夜宿澄潭傍渔火。
天仙子·咏雪
作者：陆深
朝代：明

闹夜冰花轻不定。扑上窗儿如寄信。灞桥桥外望青山，高一阵。低一阵。霎时白了诗人鬓。是则是远近都难认。路入蓝关人懒进。青帘斜压酒垆空，描不尽。题不尽。平沙留取飞鸿印。
天台东入宁海
作者：陆深
朝代：明

侵晨起踏天台路，雨意微蒸海上霞。严卫共传天使节，靘深疑到地仙家。千盘云外羊肠坂，几树山头谢豹花。欲问当年刘阮事，人间红日又西斜。
天津棹歌六首
作者：陆深
朝代：明

擘除军饷顾长夫，北上南来愁直沽。十只画船如屋大，火忙飞票报前途。垂杨覆水晚湖平，箬笠蓑衣一棹轻。何处官船初解缆，抄关给廪唱花名。满船箫鼓载春归，燕子衔泥掠岸飞。杨柳风多黄鸟健，桃花水涨白鱼肥。拍拍襟怀泼泼身，南来北去尽通津。何如平地千层浪，无影无形愁杀人。船头青雀碧纱帏，樯上黄旗猎猎飞。中贵少年纡蟒玉，南京差遣进龙衣。一沟黑马百泉东，万里黄河五月终。南运未离淮海岸，北船难上吕梁洪。
天津棹歌六首·其一
作者：陆深
朝代：明

擘除军饷顾长夫，北上南来愁直沽。十只画船如屋大，火忙飞票报前途。
天津棹歌六首·其三
作者：陆深
朝代：明

满船箫鼓载春归，燕子衔泥掠岸飞。杨柳风多黄鸟健，桃花水涨白鱼肥。
天津棹歌六首·其二
作者：陆深
朝代：明

垂杨覆水晚湖平，箬笠蓑衣一棹轻。何处官船初解缆，抄关给廪唱花名。
天津棹歌六首·其五
作者：陆深
朝代：明

船头青雀碧纱帏，樯上黄旗猎猎飞。中贵少年纡蟒玉，南京差遣进龙衣。
天津棹歌六首·其六
作者：陆深
朝代：明

一沟黑马百泉东，万里黄河五月终。南运未离淮海岸，北船难上吕梁洪。
天津棹歌六首·其四
作者：陆深
朝代：明

拍拍襟怀泼泼身，南来北去尽通津。何如平地千层浪，无影无形愁杀人。
夹马营大风
作者：陆深
朝代：明

不知游子意，正切故乡情。飘飖自南北，飒飁乱噌吰。撼树动地轴，飞沙迷日晶。急流江故逆，去棹布频横。前途劳问讯，舟子重论评。触日白云舞，漫空红雨倾。燕衔泥不度，鹊托杪偏惊。高阁心疑动，危峰势若撑。人间因苦乐，天道任虚盈。宋祖龙飞地，高皇虎脱婴。百年两陈迹，双眼独分明。更发斜阳里，浮萍是此生。
奉和石斋少师对菊
作者：陆深
朝代：明

封后文书紫阁閒，对花身在五云间。松筠岁晚偏知己，桃李春归空厚颜。自许托根依凤阙，谁从落帽宴龙山。多情未忍轻归去，莫待金莲辍送还。
妾薄命
作者：陆深
朝代：明

百年未毕愿，中道有携心。团扇秋风早，长门昼漏深。行云频入梦，流水罢弹琴。所嗟妾薄命，未效白头吟。
子殇后一首
作者：陆深
朝代：明

小巷深深日似年，柴门寂寂掩风烟。一川花柳春无赖，三五婵娟夜可怜。狼籍头颅多殢酒，飘摇魂梦但高眠。少年事业真堪笑，囊有残诗近百篇。
子殇后二首
作者：陆深
朝代：明

消瘦腰支减练裙，异乡音信可堪闻。青春满面殇儿泪，白骨三迁幼女坟。萍水飘零风颤雪，文章消息雨收云。业缘尚有迂痴在，爱惜图书未敢焚。磨蚁旋旋意绪同，伤春随处怯东风。三年未了隆中卧，一旦谁收稷下功。满径药苗因病减，隔窗蕉叶为书空。细寻旧事轮纤指，云水今朝是几重。
子殇后二首·其一
作者：陆深
朝代：明

消瘦腰支减练裙，异乡音信可堪闻。青春满面殇儿泪，白骨三迁幼女坟。萍水飘零风颤雪，文章消息雨收云。业缘尚有迂痴在，爱惜图书未敢焚。
子殇后二首·其二
作者：陆深
朝代：明

磨蚁旋旋意绪同，伤春随处怯东风。三年未了隆中卧，一旦谁收稷下功。满径药苗因病减，隔窗蕉叶为书空。细寻旧事轮纤指，云水今朝是几重。
子醇雨后陪宿道馆有赠
作者：陆深
朝代：明

春灯着花照春雨，窈窕仙宫对床语。龙池冥冥杂花寒，鱼书雁信多愁绪。一百五日又已过，二十四桥何处所。容台美人锦绣肠，能为楚歌歌白苧。候我明光起草馀，更约城南看花侣。长安风尘缁素衣，故园魂梦牵春渚。三军草露白铁袍，五侯宅第黄金炬。闻鸡起击珊瑚鞭，共慰此身同逆旅。
孙太守兄弟陪游郤家瀑
作者：陆深
朝代：明

水帘瀑布见应多，叠嶂层峦奈此何。春向雪中翻玉乳，人从天上挽银河。久蒙郤姓宜攀桂，未必王家胜浴鹅。好事主人金玉侣，远携名酒沸清歌。
孙杰太守高岭书院
作者：陆深
朝代：明

石梯随步与云升，又是青山第几层。望到只疑天更近，兴来唯有斗堪凭。岭头日月开昏晓，洞口诗书感废兴。一自文翁归蜀后，手扶风教有谁能。
孝庙挽词
作者：陆深
朝代：明

帝座宵沈彩，皇祇昼啸风。人怀三代治，天忌万年功。衮冕丹青里，山河涕泗中。圣恩如可报，精卫海涛东。
孤闷中有怀途次儿女
作者：陆深
朝代：明

细雨斜风隔市尘，重门深巷怕逢人。春随久病难为客，老觉虚名苦累身。何处桃花流水漫，一宵魂梦鬓毛新。天涯儿女痴心在，寄语家贫未是贫。
学士堂联
作者：陆深
朝代：明
体裁：联

步玉登金，十八人中唐学士；升堂入室，三千门下鲁诸生。
宁海北归
作者：陆深
朝代：明

海城风物送归程，一段春游画不成。山色有无分近远，岭云浓淡识阴晴。青浮岛屿鲸波立，绿暗松杉鸟道横。欲采柔芳寄相忆，好花开遍不知名。
守岁词
作者：陆深
朝代：明

垂垂绛蜡银檠满，乌薪盘兽金炉煖。宫井迢迢玉漏声，参移斗转欲三更。小臣贱妾团圞守，皇帝陛下增万寿。
安山道中晚棹
作者：陆深
朝代：明

洋洋水波逝，水钦川上怀。遂将去齐鲁，明当度江淮。远役谢尘鞅，高居理茅斋。沙田二三顷，婉娈东海涯。芳春景物丽，夕阳襟抱佳。耕读有遗轨，长使愿无乖。
安鸿渐赠诗兼惠红酒狐裘途中和答
作者：陆深
朝代：明

恭承帝遣出词林，珍重高怀抵万金。醇酒巳从心醉后，绨袍何止故情深。秦关日月时分照，辽海风云忽送阴。一路画图随马首，据鞍聊得继高吟。
定襄雨中
作者：陆深
朝代：明

细雨重门寂，新凉病骨清。河山襄子国，关塞代王城。独夜闻鸡早，高云过鸟轻。断桥题豫让，身后尚留名。
宝丝灯屏歌
作者：陆深
朝代：明

鲛人夜织冰蚕丝，不数细滑鹅溪绢。或云并州快剪刀，剪此一段澄江练。乃是云南之南万山中，云腴石髓蟠青葱。酒黄鸦紫祖母绿，复有无价桃花红。远人不贡车与服，持此射利如射鹄。遂令长安富豪家，下视隋珠贱和玉。琐屑璀璨星宿同，水碓火镕俱有功。短长曲折巧应手，无乃鬼幻神为工。分经错纬了不乱，各以本色呈绚烂。霞蒸雾■有无间，遥看一道晴虹贯。是中白腻若可餐，良工点染开林峦。似嫌世上缣素弱，颇有劲气生毫端。制成屏风向灯夕，聊慰风尘远为客。壮心岂解随物迁，乡书又送经年隔。酒钱不爱典衣偿，要与明月争辉光，但愿明月长辉光。
宝应晚泊
作者：陆深
朝代：明

天接湖光迥，云开塔影圆。老渔明宿火，客子傍归船。晚市风声静，秋沙月色偏。绝怜净如练，閒拟谢公篇。
宝应湖玩月
作者：陆深
朝代：明

我生爱月仍爱奇，着意欲到西湖西。不然具区三万六千顷，坐此一色银玻瓈。今宵宝应湖南路，桂魄皎皎风凄凄。水光四接上下合，冰柱十尺云天低。楼船不渡南北断，危樯密锁乌鸢栖。我携二客恣清赏，试选高岸成攀跻。弦光满射白玉镜，斗柄倒浸青云梯。人间天上非还是，翻疑海外闻天鸡。瑶华台殿云母障，水晶宫阙黄金泥。胡床老子兴不浅，挥手弄影沿长堤。菰蒲何心烂不起，鲛鳄有恨蟠犹啼。南中卑暑不耐冷，况复风雨尤难齐。兹行所得差足慰，未觉严冱欺袍绨。人言春月胜秋月，春月花柳空萋迷。争如冬月有劲气，复此淮海冰连溪。酒怀逸兴俱浩荡，霜明雪映工品题。君不见汉家中郎持汉节风槩，凛凛海上甘牧羝。
客从海上馈杜鹃花甚佳薄暮移灯照之有作
作者：陆深
朝代：明

秾绿深红照夜明，自从西蜀识佳名。年芳不隔关山道，胜事新添洛社盟。高阁捲帘看不足，一春啼鸟恨难平。阑干六曲催花信，芳草王孙空复情。
客至小酌花下
作者：陆深
朝代：明

客到东轩慰病身，嫩凉天气露华新。人生有酒花前饮，酒色花枝俱照人。
宿佑圣观候明发
作者：陆深
朝代：明

宦业祗簿领，游目旷林泉。偶此山阴雪，来冲窦中烟。新阳一以长，天道会好还。招邀复材彦，探讨事幽元。初遵潜虬壑，还过种玉田。曲槛俯跃鳞，盘空堕飞鸢。时闻林端磬，几遇云外仙。相将愿有遂，所适期无前。
宿州道中
作者：陆深
朝代：明

水郭山村不计程，淮阳春晚更多情。灵风常傍征旂绕，宿雨新添野潦明。麦叶青青初覆雉，柳条落落未藏莺。风雩亦是寻常事，陌上沙头尽日行。
宿布金寺
作者：陆深
朝代：明

五年荏苒重过寺，一夜空明独倚楼。水亦何缘俱到海，心如无碍总忘鸥。细寻往事和头白，多感新凉与病瘳。安用远公要靖节，暂随蝴蝶化庄周。
宿常山集真观
作者：陆深
朝代：明

病怀自爱寻山憩，面面芙蓉映远峰。向晚楼台栖宿雾，报晴钟鼓动秋风。千重地脉闽关北，八月星槎浙水东。怀国望乡俱不极，一龛灯火翠微中。
宿建昌县公馆听雨和周玉岩都宪
作者：陆深
朝代：明

五月溪山路，水深云更深。溪梁连近麓，帆影掠长林。巨浸愁农事，重阴伤客心。翻将经济意，时向簿书寻。
宿显通寺
作者：陆深
朝代：明

一榻空斋卧白云，青灯微雨夜初分。无缘十日惭凡骨，有梦三台绕圣君。别院鸡催山月吐，回廊鱼咽涧风闻。青山亦是人间世，自觉悠然隔世纷。
宿碧云寺
作者：陆深
朝代：明

西崦碧云寺，天空近太微。堂虚寒吹入，檐宿暮云归。听履仙卿集，留僧锡杖飞。偶因方外胜，殊觉世情非。
宿迁晓发
作者：陆深
朝代：明

重裘絮帽北行装，地炕煤炉候晓光。十里鸡声常带月，五更蝶梦半还乡。关河远近俱萧索，岐路东西各渺茫。不怕孤危缘历惯，太行山脊更羊肠。
宿邯郸
作者：陆深
朝代：明

兼程趋百里，虚馆宿邯郸。世事浑如梦，春宵尚带寒。古台平雉堞，残月隔雕阑。无端是兴废，人共璧俱完。
宿龟峰
作者：陆深
朝代：明

一宿龟峰寺，登临愿不虚。岩花僧定后，山果客来初。峭壁时亏蔽，孤云递卷舒。愧无康乐手，疑有子长书。
寄南庄
作者：陆深
朝代：明

相看无限故园情，独寄西楼向晚晴。秋水一奁天上下，荻花枫叶隔江城。
寄姚文光
作者：陆深
朝代：明

白鹤江头白鹤村，水芳沙暖有名园。溪南九月黄花信，欲觅餐英夜过门。
寄孙思和
作者：陆深
朝代：明

竟负回舟约，虚烦下榻留。惟馀三亩宅，遥望七峰楼。天接星文动，江涵雁影流。烟花正无数，老眼几时休。
寄怀
作者：陆深
朝代：明

独上沧江百尺台，夕阳无数鸟飞回。寒暄气候随时变，翻覆人情秖自猜。白发有期和我长，黄花着意为谁开。壁间团扇寻常事，空说班娘最有才。
寄曹孚若
作者：陆深
朝代：明

怜予独住神仙府，忆尔清斋御史台。月近上元如有喜，赋成郊祀愧无才。香飘御辇和云度，寒勒宫花待日开。巳觉欢声连万国，更瞻佳气满三台。
寄李献吉
作者：陆深
朝代：明

客到梁园者，仍烦致起居。夜来新有梦，春去久无书。绿野深花径，黄河抱草庐。迢迢千里道，目短鬓萧疏。
寄江都旧友
作者：陆深
朝代：明

平山堂外蜀冈长，十里楼台隐夕阳。更爱缘溪茅屋好，与君相约住维扬。
寄汪思云
作者：陆深
朝代：明

白玉堂深午漏迟，黄山高处倍相思。人于鹤背腰缠贯，心似蛛丝手论棋。听雨楼头眠较稳，望云天际立多时。十年万里常为别，独对金台一赋诗。
寄王莹中
作者：陆深
朝代：明
体裁：七言律诗

定山风景近何如，江月江潮绕故庐。龙洞旧游春服就，太玄新著夜窗虚。满川花柳三杯里，隔岸楼台六代馀。我独长安经岁晚，南来目断数行书。
寄袭锦子
作者：陆深
朝代：明

春风三月满汀洲，来看琼花忆壮游。二十年前文墨社，思君不见过杨州。
寄郑思斋侍御罢官
作者：陆深
朝代：明

百年何处无风雨，试问行人归未归。画里山川看亦险，人间岐路事多违。海门有影龙方战，桑土何心鸟倦飞。最好中流千尺浪，不曾摇折钓鱼矶。
寄题张氏南庄
作者：陆深
朝代：明

鹤坡南望水如天，亦有人家似辋川。莼菜鲈鱼无恙否，几时来泛季鹰船。
寄题郭复斋太守别署二首
作者：陆深
朝代：明

城上楼台迥，山中日月开。眼空人独坐，吏散客频来。泉石秋先到，诗篇手自裁。隔溪花发处，时有鹤飞回。山水东南郡，经营复此中。渚花娇欲语，海鹤舞成童。曲径重重月，回阑面面风。蓬莱元不远，城外弱流东。
寄题郭复斋太守别署二首·其一
作者：陆深
朝代：明

城上楼台迥，山中日月开。眼空人独坐，吏散客频来。泉石秋先到，诗篇手自裁。隔溪花发处，时有鹤飞回。
寄题郭复斋太守别署二首·其二
作者：陆深
朝代：明

山水东南郡，经营复此中。渚花娇欲语，海鹤舞成童。曲径重重月，回阑面面风。蓬莱元不远，城外弱流东。
寄黄希武提学
作者：陆深
朝代：明

忆昔长安夹道居，玉堂黄阁晚来初。槐阴满院或共赋，藜火隔窗时校书。岁月悠悠成浪迹，烟波渺渺正愁予。闻君咫尺骑骢马，病卧扁舟限所如。
寒食展墓
作者：陆深
朝代：明

细雨东风晓未晴，养花天气近清明。人间桃李俱生色，望里松楸独系情。龙剑上腾星汉阔，奎章遥映锦云横。伤春不道春如许，芳草年年满路生。
寓彰德仓司小憩颇有花竹之观
作者：陆深
朝代：明

愧乏潇洒趣，享此山林居。时花当春发，乔木向日舒。好风汎崇光，有鸟鸣前除。坐久起顾影，悠然思遂初。去住各有适，得丧两无馀。
寓楼寄储芋西
作者：陆深
朝代：明

天低岁云晏，故乡复侨居。与子共巷陌，相望一水馀。瓦屋正鳞次，石桥亦虹舒。心亲物无碍，会数意犹疏。乾坤本逆旅，日月自居诸。来此饮名酒，相携校诗书。华发不可变，功名等为虚。及时须行乐，政恐不待予。申章示同志，聊以酬遂初。
寓谷亭二首
作者：陆深
朝代：明

幽兰出佳谷，托根岐路傍。路傍多风雨，侵凌良独当。榛荆杂菅茅，纷纷遥相望。白日万里远，腐草流萤光。感此忽求怀，冰炭入我肠。千古旷达人，去住贵能忘。松菊有良侣，谅兹非故乡。安得垂天翼，附之东南翔。驾言登高丘，凭南望天涯。彷佛北堂树，秾郁时敷披。心恍神与俱，长跪毕我私。初言定省违，次言苦路岐。三言近起居，四言长相思。五言母慈重，未能报男儿。滔滔殊不已，涕泗交相垂。浮云自南来，双日忽如遗。茫茫千里外，想仰徒噫嘻。日夕山下归，露草青离离。
寓谷亭二首·其一
作者：陆深
朝代：明

幽兰出佳谷，托根岐路傍。路傍多风雨，侵凌良独当。榛荆杂菅茅，纷纷遥相望。白日万里远，腐草流萤光。感此忽求怀，冰炭入我肠。千古旷达人，去住贵能忘。松菊有良侣，谅兹非故乡。安得垂天翼，附之东南翔。
寓谷亭二首·其二
作者：陆深
朝代：明

驾言登高丘，凭南望天涯。彷佛北堂树，秾郁时敷披。心恍神与俱，长跪毕我私。初言定省违，次言苦路岐。三言近起居，四言长相思。五言母慈重，未能报男儿。滔滔殊不已，涕泗交相垂。浮云自南来，双日忽如遗。茫茫千里外，想仰徒噫嘻。日夕山下归，露草青离离。
对月
作者：陆深
朝代：明

庭树扶疏月转阴，烟销画烛候虫吟。隔帘秋色三千里，伴影离人一片心。门寂红颜频对镜，帐寒清梦尚挥金。去年燕赵今吴楚，指点明年意更深。
对月
作者：陆深
朝代：明

深院黄昏清露多，月明初上女墙过。行边几度圆如此，高处不胜寒奈何。宿鸟频翻动绿树，钓船遥忆开金波。山城漏永坐来久，牛女今宵正隔河。
对月
作者：陆深
朝代：明

连夜月色好，此宵看满轮。金波惆怅里，碧海别离新。冰雪南征雁，关山北望人。琴书照清影，舟楫对通津。
寿汪思云六十
作者：陆深
朝代：明

黄山六六岁华新，绮席宏开送入珍。手挥千金作义事，眼见四朝临圣人。寻盟爱结烟霞侣，耽奕偏宜竹树邻。天上长生先注箓，共君华发守松筠。
寿汪思云室余孺人七十
作者：陆深
朝代：明

越山高处入青云，仙里华堂启寿尊。日映萱庭花晚翠，风含椿树露朝新。筵开绿醑重茵席，帘锁斑衣五色文。从此耋龄垂庆节，会看花诰玉楼春。
寿西安杨节推七十为其子孟鸾上舍赋
作者：陆深
朝代：明

蚤岁青云曾得隽，中流绿发已悬车。眼看甲子年将亥，戒守庚申夜是除。楚国江山空犴狴，壶天日月付樵渔。白云献罢千年赋，青鸟衔将咫尺书。旧历渐抛身未老，新阳才复景初舒。云霄有子堪传钵，沧海他年拟结庐。鼎鍊芙蓉丹已熟，门填兰桂庆方馀。朝来七十遥称颂，此是先生一度初。
寿阳察院次壁间韵二首
作者：陆深
朝代：明

无心随处梦魂安，古柏台深五月寒。自笑青山老居士，松窗閒杀旧蒲团。疏慵聊与拙相安，华发萧萧镜里寒。门掩万山深院静，古槐成盖绿阴团。
寿阳察院次壁间韵二首·其一
作者：陆深
朝代：明

无心随处梦魂安，古柏台深五月寒。自笑青山老居士，松窗閒杀旧蒲团。
寿阳察院次壁间韵二首·其二
作者：陆深
朝代：明

疏慵聊与拙相安，华发萧萧镜里寒。门掩万山深院静，古槐成盖绿阴团。
寿顾东川表弟
作者：陆深
朝代：明

春明棨戟锦衣鲜，近捧丹符下九天。标柱旧题酬驷马，绣筵新启集群仙。人如白玉临风树，袖有黄庭炼石篇。无限韶光正明媚，扙藜携酒过东川。
射虎行
作者：陆深
朝代：明

海壖饶稻粱，日夕满牛羊。忽传虎南下，远见目炬光。腥风猎猎振林木，前村惊走后村哭。南衙仙尉滇南才，白马彫弓美如玉。太平寺西日卓午，一箭杀虎如杀鼠。长官迎劳吏欢呼，负嵎长啸今何处。君不见南山白额长桥蛟，眼中此尉人中豪。
将抵关桥迎涨泊舟北岸待月
作者：陆深
朝代：明

簇簇江云妒月明，悠悠沙岸海潮生。渔归别浦风无力，人语孤村夜有声。颇费推移为去住，尚劳恩怨是阴晴。兹游逐水留三宿，别近翻多恋别情。
将游龟峰寄汪抑之器之二太史
作者：陆深
朝代：明

爱此秋高风日清，纡回常作探山行。俯看飞鸟有时下，怅望美人无限情。沙净水根偏见石，树含谷口少闻莺。好峰只隔斜阳外，拟借新居卧月明。
将过新都秋晓同卫�川东行
作者：陆深
朝代：明
体裁：七言律诗

昭觉钟声隔幔闻，笋舆十里度秋云。山家岁计占农事，客子年光付吏文。岐路软红随马去，远山晴翠过江分。联珠倚玉多佳致，此日同行赖有君。
少宰学士温托斋赴召成都邵守作三诗送之予览其辞甚丽和韵一首
作者：陆深
朝代：明

玉堂金马退朝回，常忆班行一字开。东阁共推萧相入，西川独数子云才。瞻云已识亲帏近，捧日频劳御札催。六月扶摇真一息，十年魂梦绕三台。
展牲还
作者：陆深
朝代：明

月照斋心万虑空，严寒时送北山风。冰蹄入夜天关紫，宵御分行烛影红。世事浮云千态出，故人破冻一尊同。江南苦忆归耕地，三匝茅堂一亩宫。
山中岁暮得旨召还翰林兼许春坊供职志感一首
作者：陆深
朝代：明

玉堂金马是重来，新诏青坊许并开。岂有涓埃报明主，虚烦声价筑高台。千年礼乐还周典，一代宸奎陋汉才。直北长安天咫尺，红云无数绕三台。
山堂晚晴观楫儿作字
作者：陆深
朝代：明

论文说剑更争棋，五十年来两鬓丝。无事可为甘袖手，有山如画且题诗。望中禾黍秋风粒，梦后芭蕉夜雨枝。小几映窗承落日，双钩古帖坐教儿。
山居八首
作者：陆深
朝代：明

十旬高卧画楼东，曲曲阑干面面通。远暝欲成梅子雨，晚凉初动楝花风。人间何处无风雨，老去才情减十分。半月不曾梳白发，薰笼添火暖香芸。水云烟月市桥西，菱角荷钱已满溪。读罢黄庭三百首，人家茅屋午时鸡。倚空楼阁枕西郊，新筑方塘漾柳梢。忽有山童报奇事，一双孙子鹤成巢。背山亭馆跨山桥，杨柳风多当舞腰。一榻夜凉人不寐，隔窗疏雨滴芭蕉。一楼风雨独离群，药裹诗囊酒半醺。渔浦一篙翻白雪，麦田千顷湿黄云。熟梅天气昼阴阴，帘捲湘筠一径深。十二阑干閒倚遍，晚来多少水云心。望中城郭故依依，乔木千章水合围。风动海门闻鹤唳，鲈鱼正美客南归。
山居八首·其一
作者：陆深
朝代：明

十旬高卧画楼东，曲曲阑干面面通。远暝欲成梅子雨，晚凉初动楝花风。
山居八首·其七
作者：陆深
朝代：明

熟梅天气昼阴阴，帘捲湘筠一径深。十二阑干閒倚遍，晚来多少水云心。
山居八首·其三
作者：陆深
朝代：明
体裁：诗

水云烟月市桥西，菱角荷钱已满溪。读罢黄庭三百首，人家茅屋午时鸡。
山居八首·其二
作者：陆深
朝代：明

人间何处无风雨，老去才情减十分。半月不曾梳白发，薰笼添火暖香芸。
山居八首·其五
作者：陆深
朝代：明

背山亭馆跨山桥，杨柳风多当舞腰。一榻夜凉人不寐，隔窗疏雨滴芭蕉。
山居八首·其八
作者：陆深
朝代：明

望中城郭故依依，乔木千章水合围。风动海门闻鹤唳，鲈鱼正美客南归。
山居八首·其六
作者：陆深
朝代：明

一楼风雨独离群，药裹诗囊酒半醺。渔浦一篙翻白雪，麦田千顷湿黄云。
山居八首·其四
作者：陆深
朝代：明

倚空楼阁枕西郊，新筑方塘漾柳梢。忽有山童报奇事，一双孙子鹤成巢。
山居和答邹山人
作者：陆深
朝代：明

城上楼台隔暮霞，敢誇泉石自成家。空烦妙句追风雅，自许閒人领物华。岸柳岁深高拥日，潮田水落半侵沙。倚阑正见三江口，剪取吴淞共试茶。
山庄
作者：陆深
朝代：明

细雨移花果，来禽帖重题。山林元有骨，桃李自成蹊。林旷传乾鹊，村深报午鸡。暖泉如可浴，呼杖小桥西。
山间杂花
作者：陆深
朝代：明

杂花冥冥岭云低，紫艳红芳各自奇。最爱午风吹作阵，杜鹃枝飏海棠丝。
岁暮旅馆灯花异常有作
作者：陆深
朝代：明

雪封虚馆烛开花，乍吐红英晕紫霞。四壁图书看照影，一行儿女念还家。金莲恩重身难称，白玉堂高鬓有华。应是明朝当献纳，坐听宫漏隔窗纱。
岁暮风雨中发藏书示楫子
作者：陆深
朝代：明

岁寒风雨合江楼，灯火楼头数夕留。新命误蒙吾己老，旧书多在子须收。星辰万里趣关塞，环佩三朝侍冕旒。抱得寸心终许国，未应猿鹤怨林邱。
岐阳石屏歌喻太守子乾所惠
作者：陆深
朝代：明

岐阳之民像侯德，远致山中一片石。依稀宛见城郭面，彷佛尚带山川迹。一从乘骢换五马，雾渚烟村坐来隔。摩挲三复如有情，指麾从吏贻江滨。长卿多病枕书卧，惊起门外高嶙峋。倒履相迎问来使，开椷再拜生阳春。荷侯此惠百感集，愧我家徒四壁立。忽焉屋底开暮晴，摇荡虚无翠寒湿。新恩旧惠俱在眼，万壑千岩互相入。滇南大理空自珍，江上数峰尤绝伦。天然飞走肖麟凤，瑟尔瑩润同瑶珉。坐当保障屹不动，岂免睹物终怀人。自是侯家有馀积，留待他年隔朝席。泥金孔雀映芙蓉，郎君近作乘龙客。胡为致之向儒素，恐使湘灵动深惜。君不见唐朝太宗重畿甸，遍题姓字留宸眷。天生异质当大用，安得随君献入光明殿。
岐阳石屏歌喻太守子乾所惠
作者：陆深
朝代：明
体裁：古风

岐阳之民像侯德，远致山中一片石。依稀宛见城郭面，彷佛尚带山川迹。一从乘骢换五马，雾渚烟村坐来隔。摩挲三复如有情，指麾从吏贻江滨。长卿多病枕书卧，惊起门外高嶙峋。倒履相迎问来使，开椷再拜生阳春。荷侯此惠百感集，愧我家徒四壁立。忽焉屋底开暮晴，摇荡虚无翠寒湿。新恩旧惠俱在眼，万壑千岩互相入。滇南大理空自珍，江上数峰尤绝伦。天然飞走肖麟凤，瑟尔莹润同瑶珉。坐当保障屹不动，岂免睹物终怀人。自是侯家有馀积，留待他年隔朝席。泥金孔雀映芙蓉，郎君近作乘龙客。胡为致之向儒素，恐使湘灵动深惜。君不见唐朝太宗重畿甸，遍题姓字留宸眷。天生异质当大用，安得随君献入光明殿。
峡江道中暮色
作者：陆深
朝代：明

晓山南国丽，中月复冬深。轻露还蒸麓，幽花尚满林。北风千叠浪，西崦半帆阴。何似湘江路，常悬魏阙心。
崇法寺刻竹
作者：陆深
朝代：明

养花天气带微寒，林下轻烟制月团。忽过僧寮题竹坐，春醲如酒对琅玕。
嵇忠穆墓
作者：陆深
朝代：明

满川花柳斗春分，城日初高艳绮云。恩怨一空人代换，道旁犹表侍中坟。
嵊县早发沿涉新昌道中
作者：陆深
朝代：明

沙明水浅映疏星，十里春寒护短亭。地僻稀闻行客早，日高初见远山青。羊肠鸟背寻常事，问竹看花次第经。一任午风吹不断，薄罗衣袂近苍溟。
席上联句限韵送沈仁甫宪副陕右
作者：陆深
朝代：明

鸾坡新拜命，柏府更乘骢。别路风烟隔，离筵臭味同。关河回远使，冰檗奏肤公。大华群峰削，昆明一鉴空。长城韩范在，丽藻古今通。共羡恩袍紫，何忧塞火红。朱轮常带雨，玉节遍观风。威动三边士，名传五尺童。往年资砥砺，今日见英雄。圣主方虚席，王臣仗匪躬。
常州道中遇雨
作者：陆深
朝代：明

片雨江南路，舟行幅画图。树头匀著翠，荷叶乱跳珠。秦望烟光晚，晋陵云气孤。所嗟舟子意，沾洒与泥涂。
平望阻风期友人不值
作者：陆深
朝代：明

渺渺碧波连白云，期君不见重思君。妒花信急春如许，折柳情多日又曛。山色水光馀此地，酒怀诗兴忆离群。阳侯若借东风便，灯火楼船坐论文。
庆寿寺西廊斋居赠沈仁甫
作者：陆深
朝代：明

山陵届良吉，群寮秉精诚。梵宫庭宇静，愿托尘土形。华镫照木榻，四面凄以清。璧月度云汉，珠斗当女城。值我同心友，相依叙平生。弱龄结高谊，白首有定盟。君为涧中水，我如随风萍。萍飘入涧水，荡漾永合并。
应制撰颖殇王挽歌四首
作者：陆深
朝代：明

潜德悲天整，馀哀眷帝衷。素车明落日，丹旐飏凄风。聚散云无迹，彭殇数偶同。人间留不得，龙种自龙宫。玉树难为实，璇源本自清。未胜桐叶剪，先助薤歌声。祖祭公卿集，皇恩父子情。堂封千古地，佳气五云平。瑶圃秋先到，珠林露易晞。千官歌执绋，万乘泪沾衣。正气苍冥阔，佳城紫翠围。多应是神物，华表鹤重归。皇胤分天派，仙才降帝居。如何埋玉日，方及晬盘馀。不见东平礼，空传北海书。英灵同大造，消息任盈虚。
应制撰颖殇王挽歌四首·其一
作者：陆深
朝代：明

潜德悲天整，馀哀眷帝衷。素车明落日，丹旐飏凄风。聚散云无迹，彭殇数偶同。人间留不得，龙种自龙宫。
应制撰颖殇王挽歌四首·其三
作者：陆深
朝代：明

瑶圃秋先到，珠林露易晞。千官歌执绋，万乘泪沾衣。正气苍冥阔，佳城紫翠围。多应是神物，华表鹤重归。
应制撰颖殇王挽歌四首·其二
作者：陆深
朝代：明

玉树难为实，璇源本自清。未胜桐叶剪，先助薤歌声。祖祭公卿集，皇恩父子情。堂封千古地，佳气五云平。
应制撰颖殇王挽歌四首·其四
作者：陆深
朝代：明

皇胤分天派，仙才降帝居。如何埋玉日，方及晬盘馀。不见东平礼，空传北海书。英灵同大造，消息任盈虚。
庚寅三月三日渡江
作者：陆深
朝代：明

明岁行年五十五，今晨渡江三月三。鸥盟鹭渚他无恙，鹏海龙沙我所谙。北固山前帆欲满，东风阵里酒微酣。楼船箫鼓旌旗绕，黄纸功名老尚堪。
度井陉
作者：陆深
朝代：明

石溪磊磊水环堤，唤起鸡声更马蹄。三晋山川分左右，一陉尘土逐高低。樾阴逗日连村动，麦秀含风掠地齐。近北韶华终觉晚，尚携春服事攀跻。
度太行而西多土垄层复风物都澹泊自沁北行溪山间始见梨花道傍杂卉红紫斑斑时四月二日也慨然有怀京国旧游
作者：陆深
朝代：明

一路寻春何处寻，山中春色夏初临。依微杨柳风无力，惆怅梨花月有阴。陶穴尚存三代制，耦耕应抱古人心。旧游忽忆怜芳事，云路西南隔上林。
廖学士鸣吾孙园之招席上和曾都谏日宣一首
作者：陆深
朝代：明

偶借春风半日閒，来寻绿野共开颜。苍松翠竹含新雨，金殿朱旗对远山。胜事巳传丰沛里，高情多在水云间。玉堂青锁俱仙侣，文雅风骚莫放悭。
廿五日夜漏既严抵安德水驿有仆自北来遇之得家书
作者：陆深
朝代：明

已附还家信，应知去国心。一身还我有，双鬓为谁侵。松药如无恙，琴尊或可寻。删经存相鹤，临帖课来禽。小阁开芦渚，枯棋閟橘林。远山春雨静，新水夜潮深。乘兴客移棹，素心朋盍簪。野情偏浩荡，秋意正萧森。自觉忘人我，何劳问昨今。沙田缘海稔，无藉雨为霖。
廿六日雪后赴金太常南郊观礼有述
作者：陆深
朝代：明

三级围环八柱擎，碧青浮动日华明。万年礼乐归真主，一代彝章见大成。天压周庐元咫尺，雪消驰道转澄清。微臣将事依龙衮，试向瑶台最上行。
廿四日再出视牲
作者：陆深
朝代：明

落日朱衣五色纹，天南清閟锁祥云。重来正及春初动，归去遥怜夜已分。十里瑶坛当地脉，万年郊祀应乾文。风云喜为传消息，翠辇黄麾度汉汾。
廿四日晓发平乐白岩追送山行数十里中途微雨有赠
作者：陆深
朝代：明

山中秋色半阴晴，上相肩舆许并行。别有岁年悲短发，老无文墨愧诸生。细谈旧事兼新事，遥听松声共水声。珍重桑榆最名胜，龙光咫尺是神京。
廿日发晋定
作者：陆深
朝代：明

秋风七月度榆关，秋色千岩雨后閒。不向此中添白发，只疑无地着青山。补天人远留遗事，背水功成合早还。多少高怀付长啸，兴亡元自落人间。
开河待闸苦热
作者：陆深
朝代：明

长江无六月，此语为谁传。筠簟纱厨里，何人不可怜。我家本在三江上，竹树成行更森爽。画阁含风蘸水开，仙槎到海随潮长。波摇云梦通具区，地接蓬莱与方丈。何似黄尘千尺高，脱巾群饮总称豪。银床玉井无由觅，赤脚层冰何处逃。徒闻东郡泉千派，不济南湖水一篙。临流欲渡还晞发，待看西岩吐新月。万贯谁缠鹤背轻，一蓬自笑鸠巢拙。人间合有清凉方，半捲湘帘坐超忽。君不见陶潜酿秫，两疏赐金。罹此毒热，听我吴吟。
张仙斜
作者：陆深
朝代：明

骖鸾归去是何年，覆釜山头有墓田。名姓却随丹灶在，县人相对说张颠。
张太史常甫得予告
作者：陆深
朝代：明

闻子有远役，我心己南悲。菀彼桑与梓，藐在天一涯。恨无双羽翰，高飞镇相随。持此一寸心，隐抑讵当知。宵起步广庭，天高列星迟。人生有会合，世故多别离。别离勿复道，但问别者谁。
张家湾志哀
作者：陆深
朝代：明

五年此地往来过，人事悲欢奈尔何。涕泪偏从寒夜堕，月华空自海门多。天边衰柳连村郭，囊里残书废蓼莪。沙际一灯人语寂，北风流水共悲歌。
张家湾棹歌四首
作者：陆深
朝代：明

当年海运数朱张，湾泊帆樯正渺茫。帮着擢船愁水涩，隔舱相唤剥南粮。转湾脱堑水生衣，惆怅轻船载月归。约略寄居三百石，尽拈香纸礼天妃。百年漕运最称能，今岁河洪见未曾。司马中丞新领敕，圣神天子坐中兴。张湾水出北山头，十里洪身九里洲。惟有老渔知进退，深滩撒网浅滩揫。
张家湾棹歌四首·其一
作者：陆深
朝代：明

当年海运数朱张，湾泊帆樯正渺茫。帮着擢船愁水涩，隔舱相唤剥南粮。
张家湾棹歌四首·其三
作者：陆深
朝代：明

百年漕运最称能，今岁河洪见未曾。司马中丞新领敕，圣神天子坐中兴。
张家湾棹歌四首·其二
作者：陆深
朝代：明

转湾脱堑水生衣，惆怅轻船载月归。约略寄居三百石，尽拈香纸礼天妃。
张家湾棹歌四首·其四
作者：陆深
朝代：明

张湾水出北山头，十里洪身九里洲。惟有老渔知进退，深滩撒网浅滩揫。
张西峰少参以诗促历次韵荅之二首
作者：陆深
朝代：明

几时不见张公子，风调才情正可人。颇怪岁寒催短景，为君迟送一年春。秪办送迎酬过客，那知城市有閒人。何须凤历看时令，才有花开便是春。
张西峰少参以诗促历次韵荅之二首·其一
作者：陆深
朝代：明

几时不见张公子，风调才情正可人。颇怪岁寒催短景，为君迟送一年春。
张西峰少参以诗促历次韵荅之二首·其二
作者：陆深
朝代：明

秪办送迎酬过客，那知城市有閒人。何须凤历看时令，才有花开便是春。
归途再同林介立经行莲塘
作者：陆深
朝代：明

杨柳芙蕖一径长，未秋先己动新凉。尘心到此消应尽，暇日来多尽不妨。空翠拂衣山有气，柔芳过雨水俱香。千寻万雉金汤地，信有人开吏隐堂。
徐州洪次韵
作者：陆深
朝代：明

表里山河胜，东泉复上流。斜阳明石佛，古堞绕徐州。溪影尤宜月，潮声不待秋。去来风雨横，奇绝冠兹游。
得刘子书
作者：陆深
朝代：明

念子不能寐，中宵鸣素琴。近闻衡岳去，遥望楚江深。入梦多岐路，缄书有好音。隔窗风雨横，愁绝故人心。
微雨出城赴南泉宪长草堂之招偶述
作者：陆深
朝代：明

冲云重作草堂游，庭树青黄湿未收。子美有灵终恋蜀，孔明无计为安刘。何须往事千年恨，自爱长江万里流。老去诸缘看渐尽，每逢知己胜封侯。
微雪不成
作者：陆深
朝代：明

尚腊犹应雪，前春未谢寒。入帘看片片，隔竹听珊珊。旭日含花动，流云带雨乾。来牟如失望，谁续腐儒餐。
德清溪南山水
作者：陆深
朝代：明

连朝积雨喜新晴，渡水登山取次行。南斗星辰奠吴越，东风烟浪接蓬瀛。半生酒盏元无分，二月花枝太有情。回首好山千万叠，青云长傍涧松明。
念奴娇·与甬川钟石同宿杨园再次前腔
作者：陆深
朝代：明

半途微雨，为洒净、滚滚风尘中物。一带青山如画里，咫尺层峦叠壁。吏部副卿，南宫少伯，清映如冰雪。白头老我，三十年前争杰。而今扈驾朝陵，白马银鞍，紫陌联翩发。寻得山庄劳下榻，共剪烛花明灭。香雾扑帘，茶烟隔座，相对频搔发。同胞异姓，真个浑忘岁月。
念奴娇·叠韵寿桂洲
作者：陆深
朝代：明

天下奇才，算蛟龙、终不是池中物。妙小文章惊海内，秀气降生东璧。八柱擎天，三长冠世，节操逾冰雪。神仙宰相，元来同是人杰。同朝瑞霭茏葱，蓬莱阆苑，青鸟翩翩发。报道桑田还变海，铜狄要看磨灭。赤暑全消，金风初动，进贤冠上发。况堪心事，一片长安秋月。
念奴娇·同费钟石宗伯再和桂洲扈驾南巡
作者：陆深
朝代：明

六飞南下，大河上、多少祯祥云物。紫气平明浮水面，向晚更穿奎壁。画舫盘龙，楼船綵凤，两岸沙如雪。开头捩柂，长年也是人杰。休誇碧汉银潢，天上人间，一派灵源发。界断华夷奔大海，岛屿烟波明灭。一曲一千，三门三级，惊起冠中发。圣人康济，太史大书年月。
念奴娇·和钱文通公小赤壁
作者：陆深
朝代：明

江山阑入，想安排、真个有那神物。谁遣是非泥印定，天际一般赤壁。马援怀珠，燕人抱石，此意凭谁雪。曹刘成败，旁观输与豪杰。谩说吴国山川，陆家池馆，征雁和云发。紫岫丹崖高百尺，落日淡烟明灭。二俊才名，长公英迈，一夜俱华发。天公堪诉，照人惟有圆月。
念奴娇·秋日怀乡
作者：陆深
朝代：明

大江东去，是吾家、一段画笥中物。襟带五湖吞百渎，说甚黄州赤壁。两岸芦汀，一湾柳浪，海涌潮头雪。苍浪声里，渔翁也是豪杰。明年准拟归来，轻舟短棹，两腋清风发。春水稳如天上坐，閒看浮沤兴灭。黄歇穿沙，袁崧筑垒，到处堪睎发。鲈鱼莼菜，一任江天岁月。
念奴娇·秋日怀乡再和介翁
作者：陆深
朝代：明

秋风客里，消不尽、胸中许多长物。瘦骨棱层才一把，与病战成坚壁。欲造河车，旋营丹灶，赢得头如雪。寻山辟谷，算来他是豪杰。一生四海交游，浮沉聚散，长啸从风发。惟有钤山严少保，不共世情磨灭。藜阁相辉，木天同上，当日俱青发。绨袍恋恋，多应念我寒月。
忻州试院雨中阅卷
作者：陆深
朝代：明

江南五月黄梅雨，带雨滋花向晋阳。映空游丝湿欲堕，赴壑细渠流未长。重檐淅淅杂午漏，画寝冉冉凝清香。须女为霖佐明主，莫将小技赋襄王。
怀寄乔白岩太宰
作者：陆深
朝代：明

吴山楚水谢行舟，望入榆关路转悠。聊向岁寒占纬候，旋看春色动林丘。相逢先问尚书履，愿见浑胜万户侯。忆昨过江劳物色，是谁同载上扬州。
怀江东山居
作者：陆深
朝代：明

知非知命复知还，不负青青屋后山。无数好花临水净，几群娇鸟弄春蛮。子云辞赋终成悔，摩诘图书早占閒。爱杀江楼无一事，重帘长护白云间。
怀都下友人
作者：陆深
朝代：明

梅蒸悬榻昼慵开，徙倚阶除破碧苔。短梦空随蝴蝶化，尺书频问鲤鱼来。迷人芳草偏留雨，极目浮云忽送雷。千里相思多少恨，驱除无计且衔杯。
思亭
作者：陆深
朝代：明

杉桧郁参天，山深含紫烟。秋高霜露里，落叶满亭前。
思归饮钦之馆
作者：陆深
朝代：明

乡心迢递郁难开，且醉佳人旧酒杯。千里雁书回隔岁，五湖云树锁高台。遥闻河北兵还满，坐看长安月又来。容取腐儒江海上，仗君终作济时才。
怡菊歌赠童相士
作者：陆深
朝代：明

品菊如相马，不在骊黄间。以此复相天下士，伯夷陶令何为颜。维时日月俱逢九，千山萧森松柏后。且看归去三径花，况有生前一杯酒。酒酣耳热歌呜呜，白眼仰视云天无。虎头燕颔秪俗辈，鸢肩火色谁丈夫。拂衣起就菊花舞，白头童童风缕缕。金钱若解买秋光，更种明年一千树。
恭拟太祖高皇帝孝慈高皇后上册乐章 其一 迎神
作者：陆深
朝代：明

惟皇高祖，英灵在天。神功大化，裕后光前。寝庙俨若，音容僾然。竭我孝思，以格于重。玄云车龙，驭髣髴盘。旋与乾元，同运何万。斯年肃以，跂予若有。见焉永佑，予小子对。
恭拟太祖高皇帝孝慈高皇后上册乐章 其三 亚献
作者：陆深
朝代：明

载酌载献，惟圣顾歆。庭陈万舞，乐备八音。端冕有恪，以表予一。心灵风习，习祗拜钦。钦大礼斯，举有壬有。
恭拟太祖高皇帝孝慈高皇后上册乐章 其二 初献
作者：陆深
朝代：明

俎豆既陈，酒醴维清。既戒既慄，明德允升。孝孙始奠，庶展精诚。鸿称徽号，听于无声。昭格可冀，绥我思成。
恭拟太祖高皇帝孝慈高皇后上册乐章 其五 彻馔
作者：陆深
朝代：明

奠献既备，敬彻不迟。亦有馀休，默鉴在兹。肃雍显相，益秉孝思。我祖我妣，惠我恩慈。仰德无替，终事有仪。
恭拟太祖高皇帝孝慈高皇后上册乐章 其六 还宫
作者：陆深
朝代：明

祀事孔明，神休滋锡。孝孙有庆，法宫云适。心虔体和，礼严境寂。景云祥风，荏苒翚翟。抚此瑶图，永膺宝历。于万斯年，过庙必惕。
恭拟太祖高皇帝孝慈高皇后上册乐章 其四 终献
作者：陆深
朝代：明

神降伊迩，终秩有严。三爵既右，百礼具瞻。惠我多福，以让以谦。罔极难报，感惧载兼。洋洋皇祖，如见兮厌。
恭拟太祖高皇帝孝慈高皇后上册乐章·迎神
作者：陆深
朝代：明

惟皇高祖，英灵在天。神功大化，裕后光前。寝庙俨若，音容僾然。竭我孝思，以格于重。玄云车龙，驭髣髴盘。旋与乾元，同运何万。斯年肃以，跂予若有。见焉永佑，予小子对。俎豆既陈，酒醴维清。既戒既慄，明德允升。孝孙始奠，庶展精诚。鸿称徽号，听于无声。昭格可冀，绥我思成。载酌载献，惟圣顾歆。庭陈万舞，乐备八音。端冕有恪，以表予一。心灵风习，习祗拜钦。钦大礼斯，举有壬有。神降伊迩，终秩有严。三爵既右，百礼具瞻。惠我多福，以让以谦。罔极难报，感惧载兼。洋洋皇祖，如见兮厌。奠献既备，敬彻不迟。亦有馀休，默鉴在兹。肃雍显相，益秉孝思。我祖我妣，惠我恩慈。仰德无替，终事有仪。祀事孔明，神休滋锡。孝孙有庆，法宫云适。心虔体和，礼严境寂。景云祥风，荏苒翚翟。抚此瑶图，永膺宝历。于万斯年，过庙必惕。
恭谒显陵二首
作者：陆深
朝代：明

曈昽曙色映祥云，台殿岩峦锦绣纹。春气正浓连王气，人文逾朗应乾文。水知宗海千川合，脉是真龙五岳分。愿献周原瓜瓞颂，万年长拥圣明君。龙蟠凤翥有馀奇，圣教皇情无尽时。华表欲栖千载鹤，灵风常满万年枝。桥山弓剑瞻云閟，寝殿衣冠展月仪。地接三都元咫尺，天开一统正雍熙。
恭谒显陵二首·其一
作者：陆深
朝代：明

曈昽曙色映祥云，台殿岩峦锦绣纹。春气正浓连王气，人文逾朗应乾文。水知宗海千川合，脉是真龙五岳分。愿献周原瓜瓞颂，万年长拥圣明君。
恭谒显陵二首·其二
作者：陆深
朝代：明

龙蟠凤翥有馀奇，圣教皇情无尽时。华表欲栖千载鹤，灵风常满万年枝。桥山弓剑瞻云閟，寝殿衣冠展月仪。地接三都元咫尺，天开一统正雍熙。
悠然亭
作者：陆深
朝代：明

濠梁有鱼水，庄惠无尔我。吾犹恨多事，忘言岂不可。俯仰天地同悠然，鱼忘于水水忘渊。澄鲜一色月转汉，泼刺数声风起船。封君本是方叔后，老气盘空薄牛斗。长啸江湖范蠡书，逃名松菊王弘酒。庭中潴泉泉上亭，亭外万叠青山青。有时出云作细雨，此际游小开南溟。坐来一日当千日，未论他年百四十。海棠花发春气浓，一片胭脂镜中湿。
悲开河行
作者：陆深
朝代：明

丈夫乍可道路死，挥泪听我开河篇。开河五月暑有毒，亢暵百日河无泉。枯蓬赤乌汗如雨，长夜白鸟雄似鹯。游子去家三千里，况复病体累十年。秖知出门多历览，谁料来日当大难。木皮束棺灵寄寺，县吏检尸巫布筵。忆昔当时别家日，父母挽留妻子牵。自言省弟到上国，自谓赋命天无偏。地岂长沙人赋鵩，道如陋巷鬓凋蝉。弟不及见亲已远，奈此半路连弃捐。重泉杳杳不复旦，游魂黯黯何由还。相逢亲旧烦附信，南到会稽北到燕。堂上老亲嗔恶梦，闺中少妇焚纸钱。长安空悲听雨约，旅馆那得共被眠。哭夫哭兄兼哭子，呼神呼地复呼天。一死辛酸尚堪忍，两地呜咽真可怜。君不见封侯无成向沙漠，马革裹尸犹是贤。
愿丰堂后隙地叠石作小山与张碧溪联句
作者：陆深
朝代：明

旋分泉石作溪山，圆峤方壶在此间。一柱擎天高卓立，四时含雨细潺湲。常疑虎豹穿群去，更觉猿猱费力扳。斜亸却如垂舞袖，娉婷复似绾云鬟。幽怀乍对帘频捲，佳兴堪乘屐未还。安石东山非久计，子綦南郭偶偷閒。敢言夙有山林骨，自分久违鹓鹭班。人事化工相胜负，酒尊诗卷日跻攀。
憩驿亭昼梦
作者：陆深
朝代：明

蕉鹿何心得失间，如何连夜梦家山。药栏定为游人遍，水阁唯应送客关。春日欲晴常带雨，客途虽好不如还。少年最爱河东问，抽笔浑惭鬓已斑。
戊戌元旦早朝
作者：陆深
朝代：明

晓日曈昽映彩霞，先春欲绽上林花。侯藩接履朝元旦，圣主垂衣御正衙。枫陛天高严虎豹，绣旗寒袭偃龙蛇。九重礼乐登三代，四海车书正一家。
戊戌冬至南郊礼成庆成宴乐章四十九首 其一 万岁乐
作者：陆深
朝代：明

五百昌期嘉庆会。启圣皇龙飞天位。九州四海重华日，大明朝，万万世。
戊戌冬至南郊礼成庆成宴乐章四十九首 其三十一 醉太平
作者：陆深
朝代：明

醉乐万年规。讴歌四海熙。衣冠蹈舞九龙墀。丽正仰南离。紫云高捧唐虞帝。垂衣天下文明治。镐乌岐凤呈嘉瑞。真个是，人在成周世。
戊戌冬至南郊礼成庆成宴乐章四十九首 其二十一 水仙子
作者：陆深
朝代：明

万方安堵乐康宁。九域同仁荷圣明。千年抚运承天命。露垂甘，河献清。见双岐秀麦连茎。喜雪随冬应。睹祥云拂曙生。神与化，并运同行。
戊戌冬至南郊礼成庆成宴乐章四十九首 其二十七 千秋岁
作者：陆深
朝代：明

圣主乘龙御万邦。庆云翔，化日重光。群臣拜舞称寿觞。载歌天保章。
戊戌冬至南郊礼成庆成宴乐章四十九首 其十 太清歌
作者：陆深
朝代：明

长至日，开黄道。喜乾坤佳气，阳长阴消。奏钧韶音调。凤轸律协鸾箫。仰龙颜天日，表如舜如尧。金炉烟煖御香飘，玉墀晴霁祥光绕。宫梅苑柳迎春好，燕乐蓬莱岛。
戊戌冬至南郊礼成庆成宴乐章四十九首 其十一 上清歌
作者：陆深
朝代：明

云捧宸居，五星光映三台丽。仰日月层霄霁。日月层霄霁，中兴重见唐虞际。太和元气自阳回，兆姓欢愉。
戊戌冬至南郊礼成庆成宴乐章四十九首 其十五 殿前欢
作者：陆深
朝代：明

瑞云晴霭浮宫殿。一脉阳和转。礼成交泰开周宴。凤笙调，龙幄展。天心感格人欢忭。四海讴歌遍。
戊戌冬至南郊礼成庆成宴乐章四十九首 其四十 万岁乐
作者：陆深
朝代：明

太平天子兴隆日。履初长阳回元吉。醴泉芝草休徵集。曾闻道五星聚室。
戊戌冬至南郊礼成庆成宴乐章四十九首 其四十二 醉太平
作者：陆深
朝代：明

星华紫殿高。云气彤楼绕。九夷重译梯航到。皇图光八表，玉宇无尘明月皎。银河自转扶桑晓。平平荡荡归王道。百兽舞凤鸣箫韶。
戊戌冬至南郊礼成庆成宴乐章四十九首 其四十五 清江引
作者：陆深
朝代：明

黄钟既奏阳和长。德感天心贶。人文日月明。国势山河壮。衢室民谣频击壤。
戊戌冬至南郊礼成庆成宴乐章四十九首 其四十六 清江引
作者：陆深
朝代：明

钧天毕奏日方中。既醉欢声动。云章傍衮龙。飙势翔威凤。万方安乐兴嘉颂。
戊戌秋明堂礼成庆成宴乐章七首 其一 万岁乐
作者：陆深
朝代：明

风调雨顺秋光好。启明堂、吾皇有道。尊亲飨帝多仁孝。际昌期成大报。
戊戌秋明堂礼成庆成宴乐章七首 其七 万岁乐
作者：陆深
朝代：明

鹓联鹭序臣拜舞。荷醲恩躬逢圣主。配天勋业高千古。同声祝，文共武。
戏马台晚眺
作者：陆深
朝代：明

王气萧条伯业收，彭城依旧砀山秋。山连青郡兼齐绕，水合黄河入海流。漠漠云边低度鸟，疏疏树杪送行舟。凌空台阁宜春望，尚及西风半日游。
成晋驿庭槐繁阴戏为一绝
作者：陆深
朝代：明

雨意将云白，山光隐树青。总看行蚁梦，何日报鸡醒。
我有平生人
作者：陆深
朝代：明

我有平生人，区区管鲍看。金石谅匪坚，何况蕙与兰。联袂慷慨歌，歌声激云端。青云为之开，白日照肺肝。恩情中道阻，盟誓日己寒。四海非不宽，吾心自不安。清宵入我梦，援琴为吾弹。
我有平生人二章
作者：陆深
朝代：明

我有平生人，故被云锦裳。灼灼桃李颜，娟娟饶清扬。婉婉吐丽辞，纤纤素手长。后宫选名姝，三千一身当。远从二妃游，历览周八荒。膏车驾言迈，使我涕泗滂。念君不能已，讴吟遣巫阳。我有平生人，善鼓朱弦琴。清商发高弹，泠泠太古音。万人罗列听，叹息一何深。玉衡指孟夏，朱明自南侵。曲中正悠扬，弦绝调不任。鸾胶是何年，长令负此心。岂不增悲辛，古意日已淫。
我有平生人二章·其一
作者：陆深
朝代：明

我有平生人，故被云锦裳。灼灼桃李颜，娟娟饶清扬。婉婉吐丽辞，纤纤素手长。后宫选名姝，三千一身当。远从二妃游，历览周八荒。膏车驾言迈，使我涕泗滂。念君不能已，讴吟遣巫阳。
我有平生人二章·其二
作者：陆深
朝代：明

我有平生人，善鼓朱弦琴。清商发高弹，泠泠太古音。万人罗列听，叹息一何深。玉衡指孟夏，朱明自南侵。曲中正悠扬，弦绝调不任。鸾胶是何年，长令负此心。岂不增悲辛，古意日已淫。
我有江南屋
作者：陆深
朝代：明

我有江南屋，春深草映门。湘帘低不捲，宝鼎夜常温。
扈跸词三十二首 其一 保定候驾四首
作者：陆深
朝代：明
体裁：乐府曲辞

翼善冲天白玉绦，团龙鞶绣赭黄袍。山陵南去三千里，紫气红尘一骑高。
扈跸词三十二首 其七 奉旨三品乘轿
作者：陆深
朝代：明

车行历碌骑行徐，早晚谁来问起居。圣旨分明优老大，特教三品用肩舆。
扈跸词三十二首 其三十 赵州闻柏乡驻跸
作者：陆深
朝代：明

回銮分日第邮程，御辇常兼四站行。圣旨特怜人马乏，柏乡驻跸道栾城。
扈跸词三十二首 其三十一 良乡行宫候驾
作者：陆深
朝代：明

青山叠叠绕行宫，万骑千官四面风。綵绣趋跄灯影下，旂常摇曳月明中。
扈跸词三十二首 其三十二 发良乡
作者：陆深
朝代：明

红日西飞白马东，锦袍织带从官同。亲知相见如相问，日有新诗纪圣功。
扈跸词三十二首 其二十 从幸显陵三首
作者：陆深
朝代：明
体裁：乐府曲辞

春深南国半阴晴，辇路无尘御盖轻。旋著赐袍忙上马，中官传道驾先行。
扈跸词三十二首 其二十三 驾还
作者：陆深
朝代：明

朝门南上紫坡陀，灯火丛中玉辇过。内侍双吹金觱篥，教坊齐唱御銮歌。
扈跸词三十二首 其五 吕堰道中
作者：陆深
朝代：明

四际天垂夜气凝，平坡十里万枝灯。风回远戍三更漏，问讯行宫膳未曾。
扈跸词三十二首 其八 南阳
作者：陆深
朝代：明

金字黄旗队队过，云霓偏傍六龙多。星联火炬南阳道，不到黄昏渡白河。
扈跸词三十二首 其六 博望道中
作者：陆深
朝代：明

天际红云捧节旄，襄阳大堤三丈高。宿雨平添汉江水，军门传向裕州朝。
扈跸词三十二首 其十一 候驾渡河二首
作者：陆深
朝代：明
体裁：乐府曲辞

豹幡雉尾午风和，万乘时巡南渡河。千尺楼船龙出峡，擢声齐和太平歌。
扈跸词三十二首 其十七 晓过御茶房
作者：陆深
朝代：明

扎下行厨按四方，嫩黄帏幕下金床。太阳出海高三丈，照见流苏五色光。
扈跸词三十二首 其十九 博望道中小雨
作者：陆深
朝代：明

驿路风尘去转轻，楚天云雨近清明。碧油衫袂三分湿，金缕旌旗一半晴。
扈跸词三十二首 其十八 保安道中大风
作者：陆深
朝代：明

汉王丰沛壮心多，今上襄樊特地过。花柳尽迎红日近，山云重起大风歌。
扈跸词三十二首 回銮歌四首 其二十四
作者：陆深
朝代：明
体裁：乐府曲辞

雨馀江汉长波澜，日照山峰起凤鸾。九鼎已成劳驻跸，万方欢喜颂回銮。
扈跸词三十二首 恭和圣制渡河馀字二首 其十五
作者：陆深
朝代：明
体裁：乐府曲辞

渺渺长河万里馀，昔年清澈见游鱼。太平天子南巡日，稳渡龙舟似板舆。
扈跸词三十二首 泊黄河二首 其二十八
作者：陆深
朝代：明
体裁：乐府曲辞

元帅旌旗护六飞，河南河北尽光辉。追趋侍从联舟发，欢喜都人大驾归。
扈跸词三十二首 郑州道中二首 其九
作者：陆深
朝代：明
体裁：乐府曲辞

宿雨丰泥燕子飞，客心迢递送春归。江河嵩少俱从幸，麦浪翻空柿叶肥。
扈跸词三十二首 驾渡河二首 其十三
作者：陆深
朝代：明
体裁：乐府曲辞

积雨新晴河水平，龙舟凤舸午风轻。周王八骏空驰骤，大禹三门正告成。
扈跸词三十二首·保定候驾四首
作者：陆深
朝代：明

翼善冲天白玉绦，团龙鞶绣赭黄袍。山陵南去三千里，紫气红尘一骑高。乘鸾跨凤贯鱼随，日射行宫近午时。密密柱头黄幄竖，重重轩盖绣帘垂。师保公侯列署分，敕书先下两将军。清尘雨歇祥风动，抱日常瞻五色云。画衣楚楚间青黄，佥点民间俊秀郎。未到御前先教习，递分班次列成行。四际天垂夜气凝，平坡十里万枝灯。风回远戍三更漏，问讯行宫膳未曾。天际红云捧节旄，襄阳大堤三丈高。宿雨平添汉江水，军门传向裕州朝。车行历碌骑行徐，早晚谁来问起居。圣旨分明优老大，特教三品用肩舆。金字黄旗队队过，云霓偏傍六龙多。星联火炬南阳道，不到黄昏渡白河。宿雨丰泥燕子飞，客心迢递送春归。江河嵩少俱从幸，麦浪翻空柿叶肥。节物惊心去日多，功名无奈白头何。中兴天子思丰沛，一月官程两渡河。豹幡雉尾午风和，万乘时巡南渡河。千尺楼船龙出峡，擢声齐和太平歌。三月一日春水波，縠纹苔滑送黄河。六龙自有风云翼，飞度中流一睫过。积雨新晴河水平，龙舟凤舸午风轻。周王八骏空驰骤，大禹三门正告成。水阔风恬晓露浓，半空云气尽成龙。万方无事君王圣，河伯阳侯次第从。渺渺长河万里馀，昔年清澈见游鱼。太平天子南巡日，稳渡龙舟似板舆。天皇楼船百尺馀，波神送喜涌蜚鱼。省方问俗勤王政，白叟黄童捧帝舆。扎下行厨按四方，嫩黄帏幕下金床。太阳出海高三丈，照见流苏五色光。汉王丰沛壮心多，今上襄樊特地过。花柳尽迎红日近，山云重起大风歌。驿路风尘去转轻，楚天云雨近清明。碧油衫袂三分湿，金缕旌旗一半晴。春深南国半阴晴，辇路无尘御盖轻。旋著赐袍忙上马，中官传道驾先行。板轿棕舆渡碧山，涧花岩树影龙颜。云中别有通陵路，䟎过前驱插大班。纯德山前气脉长，太平天子盛还乡。从官文武拖犀玉，靠著青松列两行。朝门南上紫坡陀，灯火丛中玉辇过。内侍双吹金觱篥，教坊齐唱御銮歌。雨馀江汉长波澜，日照山峰起凤鸾。九鼎已成劳驻跸，万方欢喜颂回銮。谒庙辞陵不尽情，从官有旨许先行。献皇开国分南楚，成祖迁都奠北京。御笔分程意最深，相兼七日到河阴。凡情亦有思乡急，何况君王社稷心。旧路重经不厌多，龙舟衔尾俟黄河。天心却与人心合，若比来时气更和。元帅旌旗护六飞，河南河北尽光辉。追趋侍从联舟发，欢喜都人大驾归。兼程通夕雨还风，却望行宫信未通。文武先行遵诏旨，好浮新霁镜光中。回銮分日第邮程，御辇常兼四站行。圣旨特怜人马乏，柏乡驻跸道栾城。青山叠叠绕行宫，万骑千官四面风。綵绣趋跄灯影下，旂常摇曳月明中。红日西飞白马东，锦袍织带从官同。亲知相见如相问，日有新诗纪圣功。
扈跸词三十二首·其三
作者：陆深
朝代：明

师保公侯列署分，敕书先下两将军。清尘雨歇祥风动，抱日常瞻五色云。
扈跸词三十二首·其二
作者：陆深
朝代：明

乘鸾跨凤贯鱼随，日射行宫近午时。密密柱头黄幄竖，重重轩盖绣帘垂。
扈跸词三十二首·其二十一
作者：陆深
朝代：明

板轿棕舆渡碧山，涧花岩树影龙颜。云中别有通陵路，䟎过前驱插大班。
扈跸词三十二首·其二十七
作者：陆深
朝代：明

旧路重经不厌多，龙舟衔尾俟黄河。天心却与人心合，若比来时气更和。
扈跸词三十二首·其二十九
作者：陆深
朝代：明

兼程通夕雨还风，却望行宫信未通。文武先行遵诏旨，好浮新霁镜光中。
扈跸词三十二首·其二十二
作者：陆深
朝代：明

纯德山前气脉长，太平天子盛还乡。从官文武拖犀玉，靠著青松列两行。
扈跸词三十二首·其二十五
作者：陆深
朝代：明

谒庙辞陵不尽情，从官有旨许先行。献皇开国分南楚，成祖迁都奠北京。
扈跸词三十二首·其二十六
作者：陆深
朝代：明

御笔分程意最深，相兼七日到河阴。凡情亦有思乡急，何况君王社稷心。
扈跸词三十二首·其十
作者：陆深
朝代：明

节物惊心去日多，功名无奈白头何。中兴天子思丰沛，一月官程两渡河。
扈跸词三十二首·其十二
作者：陆深
朝代：明

三月一日春水波，縠纹苔滑送黄河。六龙自有风云翼，飞度中流一睫过。
扈跸词三十二首·其十六
作者：陆深
朝代：明

天皇楼船百尺馀，波神送喜涌蜚鱼。省方问俗勤王政，白叟黄童捧帝舆。
扈跸词三十二首·其十四
作者：陆深
朝代：明

水阔风恬晓露浓，半空云气尽成龙。万方无事君王圣，河伯阳侯次第从。
扈跸词三十二首·其四
作者：陆深
朝代：明

画衣楚楚间青黄，佥点民间俊秀郎。未到御前先教习，递分班次列成行。
拟古三首 其一 拟行行重行行
作者：陆深
朝代：明

悠悠日将远，思君心甚迩。所嗟异居处，同生不同里。别离既以苦，会合谅以难。逝川期东海，行云恋故山。自知去日貌，难比旧时颜。出门即远道，两雪纷浩浩。潦泥缁素衣，安得白日照。矫首念征人，忧伤易终老。
拟古三首 其三 拟孟冬寒气至
作者：陆深
朝代：明

岁盈易寒风，旷野何萧条。深居戒远趾，四壁亦飘摇。阳和日已往，阴冱日已骄。门外远书至，启函知故交。慰我以好音，期我以明昭。感兹殷勤意，千载讵能销。素心抱愚衷，欲吐还自韬。
拟古三首 其二 拟西北有高楼
作者：陆深
朝代：明

层楼一何巍，亭亭切云霄。绮疏缥缈间，栏楯匝周遭。不知谁居中，哀怨逐风飘。为言本邯郸，关河望迢迢。区区怀苦心，三载非一朝。援琴以写之，意重丝难调。初为阳春曲，再行鼓山高。妙音本绝世，赏识何寥寥。思为双黄鹄，比翼与俱翱。
拟古三首·拟行行重行行
作者：陆深
朝代：明

悠悠日将远，思君心甚迩。所嗟异居处，同生不同里。别离既以苦，会合谅以难。逝川期东海，行云恋故山。自知去日貌，难比旧时颜。出门即远道，两雪纷浩浩。潦泥缁素衣，安得白日照。矫首念征人，忧伤易终老。层楼一何巍，亭亭切云霄。绮疏缥缈间，栏楯匝周遭。不知谁居中，哀怨逐风飘。为言本邯郸，关河望迢迢。区区怀苦心，三载非一朝。援琴以写之，意重丝难调。初为阳春曲，再行鼓山高。妙音本绝世，赏识何寥寥。思为双黄鹄，比翼与俱翱。岁盈易寒风，旷野何萧条。深居戒远趾，四壁亦飘摇。阳和日已往，阴冱日已骄。门外远书至，启函知故交。慰我以好音，期我以明昭。感兹殷勤意，千载讵能销。素心抱愚衷，欲吐还自韬。
拟饮马长城窟行
作者：陆深
朝代：明

密密墙头柳，凄凄野中露。徘徊念远人，即目不成睹。别离谁不然，相思逐流年。日短愿夜长，梦中得相怜。食荼知味苦，登高知路长。耿耿怀隐忧，双轮绕柔肠。客来异乡县，遗我一匹绢。双手认封题，中有夫婿书。上言紫貂弊，下言近瘦肥。持刀欲裁衣，仍将比残机。
挽人失偶
作者：陆深
朝代：明

春辞原上花销雨，鸾去台空凤独飞。寒夜灯前开故箧，不知泪满旧缝衣。
挽周处士
作者：陆深
朝代：明

生前不识处士面，身后空成处士吟。小雨荷香池馆静，暖风花信草堂深。青山昨夜悲埋玉，流水何年到赏音。四尺碑头数行墨，罨溪松柏自萧森。
挽王复庵锦
作者：陆深
朝代：明

文藻王褒手，年华贾谊才。秘书天禄阁，骢马绣衣台。自许溟鲲化，终成市虎猜。节旄频奉使，松菊早归来。门雀无劳问，巴猿益可哀。大江流浩荡，勾曲耸崔嵬。秦岭重逢雪，扬州更咏梅。性灵陶万象，魂梦绕三台。鵩鸟悲斜日，昆池起劫灰。平生山岳动，身后简编开。骏骨千金价，天章五色裁。长抛绿野地，高卧白云隈。挂剑人终到，生刍首重回。传家今有子，他日兆三槐。
接驾
作者：陆深
朝代：明

晓日曈曈剑戟森，五云宫殿锁深沈。侍臣候立频回首，传道銮舆幸上林。
搏狼篇
作者：陆深
朝代：明

狼来村烟黑，狼去村烟紫。迢迢青川路，鸡豚岂堪此。鸡豚尚可，杀我稚子。使者从东来，耰锄借闾里。走马竞风电，脱辔及日晷。常年四境愁，此夕一击死。姬公驱猛，志在安民。留侯挥椎，匪为一身。河清海晏，物阜风淳。歌我搏狼，以告臣邻。
放任城南闸
作者：陆深
朝代：明

风水自顺逆，物情生爱憎。任城天设险，湖泊气多蒸。相业商岩雨，君恩玉井冰。阮途多少意，长啸愧孙登。
教岩暮发
作者：陆深
朝代：明

向夕秋山紫，西风吹白云。纳凉移榻屡，待月引杯勤。岭树参差出，渔歌次第闻。去留俱有适，吏隐欲中分。
敬亭
作者：陆深
朝代：明

竹色寒不改，绿阴常到门。年年春雨里，个个长龙孙。
文峰歌为郑正郎
作者：陆深
朝代：明

云路东南永，闽关紫翠重。蓬莱宫阙近，突兀见文峰。文峰拔地几千尺，巨灵夜卓凌空碧。特立疑从五老分，高标正傍三山出。三山秀色钟异人，文峰先生尤绝伦。身同砥柱障东海，力挽华岳开西秦。二十明经取上第，六曹郎署称无二。作雨为霖本有期，擎天捧日真能事。当今好手张平山，写出巉岩水墨间。美人被服何雅素，坐看白云相往还。先生爱山兼爱画，风物江南两奇迈。停骖驻节费追陪，高堂素壁时张挂。旧家门巷对山居，共道相传百代馀。开图宛见文峰面，若论连城玉不如。
斋居
作者：陆深
朝代：明

园林变夏木，弱躯犹春衣。岂乏四方志，瘏马不能车。偃息沧江涘，水竹既清虚。悟悦有夙契，冥诠资简书。翔禽怀佳音，时雨鸣前除。境适谢力遣，迢遥遂忘予。
新乡道中
作者：陆深
朝代：明

望国还乡路，南人北客心。鬓毛霜欲满，时序夏初临。宿雨风尘净，遥山紫翠深。苏门精舍近，怅望负幽寻。
新城趋涿州喜见西山
作者：陆深
朝代：明

杳杳青云间，崒嵂黄金台。行人多苦寒，常恐北风来。渐近始分明，熟视惊还猜。相逢陌上人，顾问首屡回。所期既以遂，郁纡开我怀。
新晴病起独登台观耕
作者：陆深
朝代：明

东曦散早凉，沃土依水曲。宿雨一以霁，微风满畴绿。农人欣及时，物情遂所欲。稼穑良独难，勤惰各有属。夙疴幸暂舒，登台恣遐瞩。馌饷偕尔邻，指挥顾我仆。新苗含露滋，把爱等苍玉。稍稍已成行，累累尚盈束。苟遂丰稔期，宁知泥涂辱。倦游拙理生，藉此一廛足。
新秋别三首送唐士回
作者：陆深
朝代：明

悠悠都门道，执手从此辞。明时各致身，那复计别离。君已寄民社，我愧空文词。相视各不语，秣马当风嘶。马嘶识故道，落叶恋故枝。仰视云汉间，牛女将秋期。潞水日滔滔，豆花复离离。新凉动长河，楼船正南驰。相望日已远，何以慰相思。愿多东来风，吹雁过京师。楼头夜初永，起坐薄罗帏。团圆向人月，鉴我怀中私。与子三岁间，一岁一聚首。人生少百岁，能共几尊酒。子年三十馀，我已二十九。后时聚散期，日月能俟否。同心多仳离，良会不可久。奈此参与商，任运付何有。
新秋别三首送唐士回·其一
作者：陆深
朝代：明

悠悠都门道，执手从此辞。明时各致身，那复计别离。君已寄民社，我愧空文词。相视各不语，秣马当风嘶。马嘶识故道，落叶恋故枝。仰视云汉间，牛女将秋期。
新秋别三首送唐士回·其三
作者：陆深
朝代：明

与子三岁间，一岁一聚首。人生少百岁，能共几尊酒。子年三十馀，我已二十九。后时聚散期，日月能俟否。同心多仳离，良会不可久。奈此参与商，任运付何有。
新秋别三首送唐士回·其二
作者：陆深
朝代：明

潞水日滔滔，豆花复离离。新凉动长河，楼船正南驰。相望日已远，何以慰相思。愿多东来风，吹雁过京师。楼头夜初永，起坐薄罗帏。团圆向人月，鉴我怀中私。
新野道中
作者：陆深
朝代：明

隆中迢遰汉江滨，辇路风吹阵阵春。二十四番今第几，莫将花信寄閒人。
新钉篇
作者：陆深
朝代：明

曾闻新人不如故，今见旧钉不如新。沙沈苔卧土花涩，钻刺无功愁杀人。嗟尔钉同一铁先，颖脱遂鸠拙。不见赤日中，炙手或可热。天道每如此，人事安足说。噫嚱嘘少妇利口，可以出走。疆奴制家，闭目摇手。国之老成，典刑谁守。岁寒之姿，松柏是有。愿汝且弗嗔，劝汝一杯酒。可怜旧钉曾为新，那愁新钉不为旧。
方春野挽词三首
作者：陆深
朝代：明

春野依然在，春风依旧来。去年巢里燕，不见主人回。杨子谈玄宅，陶潜漉酒巾。一时俱寂寞，愁绝不堪论。树绕滕王阁，溪流徐孺祠。昔年游赏处，花落雨丝丝。
方春野挽词三首·其一
作者：陆深
朝代：明

春野依然在，春风依旧来。去年巢里燕，不见主人回。
方春野挽词三首·其三
作者：陆深
朝代：明

树绕滕王阁，溪流徐孺祠。昔年游赏处，花落雨丝丝。
方春野挽词三首·其二
作者：陆深
朝代：明

杨子谈玄宅，陶潜漉酒巾。一时俱寂寞，愁绝不堪论。
方竹
作者：陆深
朝代：明

仙人九节杖，谁琢玉成方。倚石孤棱瘦，捎云列戟长。莫将三弄笛，雅制独眠床。多少圆机客，轮蹄满道傍。
旧墓
作者：陆深
朝代：明

夕阳一片好山光，啼鸟啼猿总断肠。有客已成风木恨，何人为废蓼莪章。年年芳草催寒食，隐隐青山似洛阳。流水桥东频立马，一杯时复奠椒浆。
早朝
作者：陆深
朝代：明

圣人勤政百工良，钟鼓声严夜未央。仗马但闻嘶落月，朝鸦不见带朝阳。班成鸳鹭当尧陛，影动云霞护舜裳。缓步归来纶阁静，尚添官烛校文章。
早朝
作者：陆深
朝代：明

宫井疏钟曙色催，五云百和绕蓬莱。优游万国龙颜动，森列千官雉扇开。宝鼎赤墀笼晓日，玉音丹陛隐春雷。城鸦高拂扶桑景，白玉桥头侍从回。
时望一和得五首再叠一首为答
作者：陆深
朝代：明

羡汝胸中书五车，登高还共赋瑶华。几家篱落多秋意，一树冰霜带暮霞。不是托根通阆苑，即疑传种自流沙。最怜未识东风面，一见东风定有瑕。
时望渡江去与世安坐对叠韵
作者：陆深
朝代：明

冰肌素质雪翻车，摇动秋光岁有华。映水盈盈弄云日，隔溪澹澹锁烟霞。野人酷爱编青鄣，老圃先教拥白沙。闻道琼花最奇绝，扬州望幸却微瑕。
昌门别
作者：陆深
朝代：明

把臂昌门别，还期两月中。不负孔北海，宁负孙江东。英雄托身非无地，但恨相逢少知己。臣念槛车恩，君忘射钩耻，满箧当归空复尔。
易言
作者：陆深
朝代：明

狂风惊叶柔条落，顺流一苇建瓴下。束薪灌脂益火扬，弹指决机助矢舍。未若同心人，片言相要即盟社。
星月歌
作者：陆深
朝代：明

大星无光月如水，紫烟辟寒天万里。金吾木柝声不骄，火树星桥接空起。恭承休假作上元，满目韶华帝城里。团圞三五宵可怜，浅薄一分春奈尔。胡床浩兴空昔年，秋色不似长安妍。五凤楼前迎万乘，六鳌海上拥群仙。欢游秪厌春更短，欲挽空壶涵百川。机中红雨催花落，天上青娥妒扇圆。九衢罗绮人如蚁，五侯甲第黄金炬。底用还乡作昼行，真堪穷汉经年煮。别有工夫巧夺天，制成二八当窗女。回纹晕采剪越绫，五色含光漏湘楮。云母琉璃俱有神，银河牛渚恍通津。常抛金弹誇豪侠，独抱明珰泣蜃人。火具时时闻战伐，飞流一一绕勾陈。谁家帘幕留欢住，几处笙歌按拍新。节物人情岂相待，后夜迟迟出沧海。每惊旧发羞鸾镜，却倚新声填欸乃。仙人自古有羡期，书生妄意图元恺。但祈灯月两相和，岁岁年年常不改。
春兴和张碧溪韵
作者：陆深
朝代：明

天上归来白玉京，茅堂依旧带江城。安身已办乌皮几，晚食初尝玉糁羹。何用门前栽五柳，秖须石上结三生。东风又送催花雨，起向花间次第行。
春分日大风
作者：陆深
朝代：明

九十日春分一半，四千里路长风沙。寒衣欲变难为客，晓梦无凭数到家。关塞每怜新过雁，山城深护未开花。向阳剩有閒庭院，满意东来吹帐纱。
春日书事用十二生肖体
作者：陆深
朝代：明

磔鼠真惭狱吏词，饭牛甘结主人知。己无虎头食肉相，聊从兔颖策勋迟。春风欲动神龙蛰，酒影藏蛇不复疑。失马有时还是福，亡羊自古笑多岐。沐猴竟误韩生辨，函谷闻鸡事颇危。莫为侯封叹烹狗，牧猪奴戏尽堪为。
春日斋居对雪
作者：陆深
朝代：明

尽日风云扫不开，雪花如剪下高台。几家菜麦春犹浅，何处渔樵晚正来。去路欲迷南过雁，馀寒尚阻北枝梅。病来辞赋浑忘却，惭愧梁园授简才。
春日有怀王天宇嘉定
作者：陆深
朝代：明

美人秖隔淞江水，不待秋风首重回。今日吴公居第一，少年贾傅最多才。遥怜细雨催春到，忽忆桃花对酒开。病骨几时堪束带，紫扉青琐共金台。
春日杂兴
作者：陆深
朝代：明

惜春无计为春留，独倚元龙水上楼。无数飞花随宿雨，海门东去更东流。
春日杂兴二十七首
作者：陆深
朝代：明

绿杨如线草如茵，紫竹肩舆白叠巾。不是为春禁不得，老来心绪最怜春。山中春色二分强，次第开花到海棠。风日一帘初病起，斜摊黄素写官方。临池草阁背山堂，乳燕泥融补画梁。却按茶经试江水，自开阳羡阅旗枪。种成修竹倚云看，新筑方塘漾翠寒。一夜落花风信急，隔溪吹折钓鱼竿。隔江楼阁郁岧峣，掩映繁花更柳条。红日半窗春睡足，独携藤杖过溪桥。上临风雨下尘氛，一上层台思不群。更爱草深成小坐，摩挲双眼看江云。重重帘幕护馀寒，拓得兰亭映日看。颇觉近来诸念尽，偏于笔砚遣犹难。久忘把镜照容姿，风动屏开见鬓丝。岩背好花浑未发，莫将春色怨迟迟。土作坡陀石作岩，晓乘甘雨种松杉。门前日日春潮到，定有双鱼寄一椷。细雨庭除湿未匀，小山毛骨长精神。呼儿半捲湘帘坐，满涧飞花苦恋春。春深山馆日如年，品石尝泉各有缘。好客远从云外至，自移尘榻向花前。湘帘面面拥孤亭，雨弄春晴草更青。山静日长无一事，倚阑閒看鹤梳翎。高槐细柳俨成行，远水遥山护草堂。一片浮云飏空碧，半分寒气酿春光。侍儿日日报花开，白白红红尽手栽。我自白头春自好，莫教风雨便相催。江上高楼隔晚霞，蒲团静结倚窗纱。暗香一道随风力，知是前村枳橘花。寂寂春阴江阁閒，绿浮新雨涨潺湲。隔花一犬足高卧，门外借书人未还。花傍高楼半掩扉，河豚风起钓鱼矶。沙鸥似解閒人意，时向蒹葭深处飞。春江一曲绕孤村，鹤有双雏竹有孙。爱听沧浪临水坐，背人新月弄黄昏。遥闻大药驻衰颜，我付行藏与鬓斑。多事一春眠白日，无言十里对青山。漠漠杨花闹晓晴，穿帘入幕太多情。如何无力遮春住，点破沧浪万里清。一溪一曲大江东，细柳新蒲窈窕通。寒食楼台三日雨，捲帘庭院百花风。花木阴阴午漏长，迁莺啼近读书堂。谁能料理春多少，閒写新诗上粉墙。纸帐蒲茵白板床，秪将春睡答春光。梦中几曲溪南路，水浴风行总未忘。莺啼燕语各分明，最爱春声自物情。风送夕阳宾客退，一帘香雾浪纹生。连宵草色雨中池，拂地垂杨压水枝。倦倚阑干检官历，忽惊春到已多时。古意苍颜积渐肥，座中山色有馀辉。岸回细柳生绿暗，风送飞花深翠微。杨柳蒹葭一色匀，江门日日弄丝纶。夜来新水强三尺，钓得龙湾六六鳞。
春日杂兴二十七首·其一
作者：陆深
朝代：明

绿杨如线草如茵，紫竹肩舆白叠巾。不是为春禁不得，老来心绪最怜春。
春日杂兴二十七首·其七
作者：陆深
朝代：明

重重帘幕护馀寒，拓得兰亭映日看。颇觉近来诸念尽，偏于笔砚遣犹难。
春日杂兴二十七首·其三
作者：陆深
朝代：明

临池草阁背山堂，乳燕泥融补画梁。却按茶经试江水，自开阳羡阅旗枪。
春日杂兴二十七首·其九
作者：陆深
朝代：明

土作坡陀石作岩，晓乘甘雨种松杉。门前日日春潮到，定有双鱼寄一椷。
春日杂兴二十七首·其二
作者：陆深
朝代：明

山中春色二分强，次第开花到海棠。风日一帘初病起，斜摊黄素写官方。
春日杂兴二十七首·其二十
作者：陆深
朝代：明

漠漠杨花闹晓晴，穿帘入幕太多情。如何无力遮春住，点破沧浪万里清。
春日杂兴二十七首·其二十一
作者：陆深
朝代：明

一溪一曲大江东，细柳新蒲窈窕通。寒食楼台三日雨，捲帘庭院百花风。
春日杂兴二十七首·其二十七
作者：陆深
朝代：明

杨柳蒹葭一色匀，江门日日弄丝纶。夜来新水强三尺，钓得龙湾六六鳞。
春日杂兴二十七首·其二十三
作者：陆深
朝代：明

纸帐蒲茵白板床，秪将春睡答春光。梦中几曲溪南路，水浴风行总未忘。
春日杂兴二十七首·其二十二
作者：陆深
朝代：明

花木阴阴午漏长，迁莺啼近读书堂。谁能料理春多少，閒写新诗上粉墙。
春日杂兴二十七首·其二十五
作者：陆深
朝代：明

连宵草色雨中池，拂地垂杨压水枝。倦倚阑干检官历，忽惊春到已多时。
春日杂兴二十七首·其二十六
作者：陆深
朝代：明

古意苍颜积渐肥，座中山色有馀辉。岸回细柳生绿暗，风送飞花深翠微。
春日杂兴二十七首·其二十四
作者：陆深
朝代：明

莺啼燕语各分明，最爱春声自物情。风送夕阳宾客退，一帘香雾浪纹生。
春日杂兴二十七首·其五
作者：陆深
朝代：明

隔江楼阁郁岧峣，掩映繁花更柳条。红日半窗春睡足，独携藤杖过溪桥。
春日杂兴二十七首·其八
作者：陆深
朝代：明

久忘把镜照容姿，风动屏开见鬓丝。岩背好花浑未发，莫将春色怨迟迟。
春日杂兴二十七首·其六
作者：陆深
朝代：明

上临风雨下尘氛，一上层台思不群。更爱草深成小坐，摩挲双眼看江云。
春日杂兴二十七首·其十
作者：陆深
朝代：明

细雨庭除湿未匀，小山毛骨长精神。呼儿半捲湘帘坐，满涧飞花苦恋春。
春日杂兴二十七首·其十一
作者：陆深
朝代：明

春深山馆日如年，品石尝泉各有缘。好客远从云外至，自移尘榻向花前。
春日杂兴二十七首·其十七
作者：陆深
朝代：明

花傍高楼半掩扉，河豚风起钓鱼矶。沙鸥似解閒人意，时向蒹葭深处飞。
春日杂兴二十七首·其十三
作者：陆深
朝代：明

高槐细柳俨成行，远水遥山护草堂。一片浮云飏空碧，半分寒气酿春光。
春日杂兴二十七首·其十九
作者：陆深
朝代：明

遥闻大药驻衰颜，我付行藏与鬓斑。多事一春眠白日，无言十里对青山。
春日杂兴二十七首·其十二
作者：陆深
朝代：明

湘帘面面拥孤亭，雨弄春晴草更青。山静日长无一事，倚阑閒看鹤梳翎。
春日杂兴二十七首·其十五
作者：陆深
朝代：明

江上高楼隔晚霞，蒲团静结倚窗纱。暗香一道随风力，知是前村枳橘花。
春日杂兴二十七首·其十八
作者：陆深
朝代：明

春江一曲绕孤村，鹤有双雏竹有孙。爱听沧浪临水坐，背人新月弄黄昏。
春日杂兴二十七首·其十六
作者：陆深
朝代：明

寂寂春阴江阁閒，绿浮新雨涨潺湲。隔花一犬足高卧，门外借书人未还。
春日杂兴二十七首·其十四
作者：陆深
朝代：明

侍儿日日报花开，白白红红尽手栽。我自白头春自好，莫教风雨便相催。
春日杂兴二十七首·其四
作者：陆深
朝代：明

种成修竹倚云看，新筑方塘漾翠寒。一夜落花风信急，隔溪吹折钓鱼竿。
春日送客即事
作者：陆深
朝代：明

春阴漠漠昼沉沉，度岭穿林深复深。关路望穷人正去，野花开处鸟能吟。
春早
作者：陆深
朝代：明

春讯今年早，东风隔岁来。弄黄初上柳，试白己传梅。高阁消残雪，重渊动蛰雷。好花临水背，应怪未曾开。
春晴登楼
作者：陆深
朝代：明

新晴楼馆拂云开，万瓦含风接上台。短晷渐随阳漏长，长江元傍海开来。云山叠叠春千里，世事悠悠日几回。倚遍阑干思无限，黄金谁筑最高台。
春暮还旧隐花木半存怃然拈笔有作
作者：陆深
朝代：明

淡花疏竹旧帘栊，墙晕苔痕碧土浓。春燕定巢应识主，夜蛾随幌独怜侬。池塘课仆添栽藕，杯豆留人半采葑。僻绝吾庐偏不厌，枕书日日卧高舂。
春野
作者：陆深
朝代：明

缈缈芜烟绿，依依柳日明。好山围画幛，细水咽琴声。心远江湖适，身閒黻冕轻。鞲鹰回夜猎，携鹤看晨耕。藉草遥怜色，爱花时问名。韶光偏属我，节序总关情。蜜足蜂群倦，泥融燕阵争。临风一杯酒，相与了浮生。
春阴送客即事
作者：陆深
朝代：明

洞口桃花带女萝，不知春色几分过。长驱白日红尘净，无数青山细雨多。
春雨游岑公祠
作者：陆深
朝代：明

石门泉窦境尤奇，紫晕苍痕雨更宜。信有神仙住人世，何妨游宦向天涯。盘崖一线通银汉，滴乳千年长玉芝。流水高山俱望眼，柳条花萼系春思。
春雪
作者：陆深
朝代：明

少年端策觐君王，记得春阴赋玉堂。今日闭门风雪里，五更孤枕梦魂长。薄田已就资生计，省事初营却老方。尚有图书抛未得，教儿多种翠芸香。
昨弘治辛酉南畿秋试获识吴江钱廷辅廷佐兄弟若联珠骈璧文采映射心窃赏之既别去无从晤言时时往来于怀今嘉靖丁亥夏廷佐以扁舟访予江村始知廷辅方应郡贡去而廷佐先领正德己卯乡荐矣转盻三朝垂三十载而予亦老矣为之感叹次韵奉荅
作者：陆深
朝代：明

秋风一曲伯牙琴，曾和鸣皋鹤在阴。别后相思多梦寐，重逢今日是山林。大鹏万里须抟海，骏马高台为筑金。见说松陵富酬唱，直从皮陆到如今。
晓发包家集
作者：陆深
朝代：明

残月晓犹上，清霜春正浓。背山过叠叠，前路去重重。野店客期集，沙村人力农。中原戎马地，开运忆飞龙。
晓发北津将过庆宁会郑方斋通守
作者：陆深
朝代：明

初破桃花浪，遥过杜若洲。禹功今尚在，江水正东流。浩荡蓬瀛路，追随李郭舟。壮心何处极，聊此付春游。
晓发新乡
作者：陆深
朝代：明

落月犹在屋，大星欲浮空。旅门人戒晓，官道树含风。隐隐共山湿，迢迢卫水东。黄河旧行处，指点为谁穷。
晓发权店行两山间流泉耕牧渐触见闻
作者：陆深
朝代：明

山花红映石泉流，初见牛羊散古丘。秦晋河山俱重镇，唐虞风土此中州。彫残极目知生计，慷慨何能与国谋。头白官僚半文字，东风又上皂貂裘。
晓起
作者：陆深
朝代：明

雨洗春容淡有姿，柳丝花雾共参差。人家住在青山曲，无事朝来睡起迟。
晓过咸寨
作者：陆深
朝代：明

壁间黯黯路漫漫，茅舍鸡声夜向阑。浮世无端浑似梦，春来客梦更无端。
晚放舟东渡
作者：陆深
朝代：明

扁舟摇荡浦云东，疑有神仙向碧空。制得六铢衣试着，新凉浮动一襟风。
晚泊
作者：陆深
朝代：明

风涛满目月黄昏，晚泊澄湖独树村。渔艇隔溪常宿火，茅茨临水半开门。梦从五夜多逢赦，人过中年易感恩。圣主如天司节候，阳和须向岁寒论。
晚自西堤携楫儿散步
作者：陆深
朝代：明

夕阳江水外，曲曲带沙堤。生意随汀草，閒心付杖藜。渔舟天上下，人语瀼东西。稚子偏怜我，相携过竹溪。
晚行浦中
作者：陆深
朝代：明

秋江东北风吹棹，夜色西南月度河。客子生涯随路酒，渔郎消息隔烟歌。雁行千里缄题到，牛背前村短笛过。船外暗香来不断，芙蓉知傍水云多。
晚过元明新居
作者：陆深
朝代：明

岁暮天涯客，相依愿好邻。楼台残夜月，梅柳隔年春。契谊怜知己，驰驱愧此身。浮云终日事，偏感异乡人。
晚饮张虞卿舍西江泛月还舟
作者：陆深
朝代：明

南邻归去夜如何，鼓吹无风棹有歌。两岸碧波潮力定，一身清露月明多。天空星斗中流动，家近舟航一水过。千古胜游谁得似，前须太白后东坡。
晦日出城送葬曹启东宪副
作者：陆深
朝代：明

入云城堞俯危阑，石磴沙堤路几盘。满目山光无近远，一番人事有悲欢。聊生政可三杯酒，进步何须百尺竿。细柳幽花倍惆怅，东风漠漠酿春寒。
晨兴见白发
作者：陆深
朝代：明

四十期有闻，览镜发改素。古人悲染丝，一变不复故。神王自中恬，形劳岂外慕。伊余本懦儒，履满每知惧。悟言养生篇，引领遂初赋。大化运自然，颓景不可驻。达人固忘我，君子保末路。华实见本根，相将岁寒暮。
晨发柯村
作者：陆深
朝代：明

蔼蔼山川曲，朝曦散秋光。草露尚未晞，岭树变微霜。白云满长谷，此中多深藏。遵养共时晦，灭景不可望。扰扰倦行役，拙诚难可将。
晨登厍公山
作者：陆深
朝代：明

丹凤衔书下九霄，分明形胜见山椒。先秋古树苍黄出，映日高峰紫翠摇。税地浇花人未老，买船载酒路非遥。经行更爱清溪曲，若个淮南苦见招。
晨起南牖纳凉
作者：陆深
朝代：明

庭柯含远风，时暑散烦襟。岂乏华屋爽，适我良所钦。颇爱陶彭泽，五斗北窗阴。南薰来前楹，何必怀千金。野居自云乐，俯仰遂素心。素心亦何有，息影眷山林。岁月忽已迈，江湖一以深。手持一编书，中有太古音。诵言消永夏，是非遗昨今。
景陵
作者：陆深
朝代：明

景陵东奠接蓬瀛，长忆宣皇致太平。弓剑閟严龙气合，楼台环琐斗杓横。地高海岳依依见，天阔风云冉冉生。万岁千年隆礼典，群官偏许夜深行。
晴发
作者：陆深
朝代：明

气爽钟声远，天空鸟影微。樯头分曙色，席背引朝晖。水乱添新涨，沙明合旧矶。田家沾足否，天遣远人归。
暇日谒潜溪宋先生祠
作者：陆深
朝代：明

华国文章报国身，青山万叠未归人。高皇最爱才无敌，学士应誇酒有神。不向东方恋桑梓，至今南斗避星辰。扬雄杜甫俱邻傍，落日祠堂采涧蘋。
暮至清源
作者：陆深
朝代：明

积雪千峰白，层冰十尺强。吴儿浑不解，只道为炎凉。
曲江歌
作者：陆深
朝代：明

曲江风日竟如何，碧树红云傍海多。春暖瑶阶留舞鹤，吟成白雪杂鸣鼍。高堂会见重生齿，舞袖新裁旧赐罗。石氏里门应却骑，秦朝源水更通波。天边晓日牙绯近，浦上灵风彩鹢过。真有神仙居陆地，愿将勋业带黄河。遥持宝镪临桑梓，重拜鸾封照薜萝。绮席味甘罗海错，软舆春暖拥雕戈。还凭鼎养供期耄，不负庭趋费琢磨。我亦有亲归未得，因君聊赋曲江歌。
月下与张碧溪汎舟
作者：陆深
朝代：明

微月堕止水，空明漾浅沙。放舟沿柳岸，看竹过邻家。林静一枝鸟，溪喧两部蛙。不应张博望，别自有仙槎。
月下发河间
作者：陆深
朝代：明

西北列玄阴，晨气何凛冽。鼻息凝层冰，纤指不得结。出郊遂无际，戒颒肤欲裂。崎岖虽强禁，颇胜风沙没。
月下抵彭城
作者：陆深
朝代：明

险中不觉险，家近转思家。世路元无尽，人生故有涯。乡音传白苧，秋事付黄花。今夜彭城驿，清尊对月华。
月下有怀王存约都谏倪本端祠部二首
作者：陆深
朝代：明

岁晚相思雪满庭，也知祠部亦冰厅。心期许我俱头白，云路何人独眼青。落尽灯花收夜局，寄来诗草带春星。长安客舍多如许，每过门时马自停。雪后楼台斗月明，怀人咫尺最关情。心无机事如君少，时有诗篇过我评。琪树夜寒巢鹤怨，紫箫声远彩鸾轻。想应正草回銮疏，倚遍阑干卧未成。
月下有怀王存约都谏倪本端祠部二首·其一
作者：陆深
朝代：明

岁晚相思雪满庭，也知祠部亦冰厅。心期许我俱头白，云路何人独眼青。落尽灯花收夜局，寄来诗草带春星。长安客舍多如许，每过门时马自停。
月下有怀王存约都谏倪本端祠部二首·其二
作者：陆深
朝代：明

雪后楼台斗月明，怀人咫尺最关情。心无机事如君少，时有诗篇过我评。琪树夜寒巢鹤怨，紫箫声远彩鸾轻。想应正草回銮疏，倚遍阑干卧未成。
月下行舟
作者：陆深
朝代：明

水曲风帆渺，云开月殿圆。金波千片动，珠斗半空悬。树影连山合，歌声入夜妍。舵楼高似屋，归兴坐来偏。
月夜与高进之沈德桢诸友过簳山次壁间韵
作者：陆深
朝代：明

棹歌欲停山月吐，月影照人清可数。疑心已断壁间蛇，壮气犹惊草中虎。清溪曲曲淡不流，此月重来犹故我。
月潭歌
作者：陆深
朝代：明

青天一片月，堕影万丈潭。上下本空同，水月自相涵。月潭先生人中豪，家住东海之东皋。心胸潇洒了不染，肯与世路冲风涛。早年文史富笔砚，中岁节介何其高。秘传别有郭氏诀，直欲万里空秋毫。月潭子，真地仙。寻山问水废白日，弹冠结绶还当年。方今天子神且圣，虎拜鹄立金銮前。愿将玉兔长生药，并献水底骊龙涎。乾坤朗照湖海静，予欲秋江弄月圆。
有拳石类灵壁嵌谾可爱作盆池贮之庭中
作者：陆深
朝代：明

湖上青山得共分，映空摇漾绿生文。下蟠或有蛟龙窟，高踞疑空虎豹群。雨后爱看封碧藓，月明如见吐游云。九华雪浪留题品，愿附苍蝇次第闻。
有数燕递营一窠若人之伴工然者偶成
作者：陆深
朝代：明

湖上云开水漫波，绿阴庭院昼清和。梁间燕子如呼侣，相伴衔泥垒旧窠。
有草类藜而干生其本多绿叶至末始敷为红紫经霜更绚烂可爱一名雁来红俗呼老少年山居小阁前倚阑一株尤茂密高可文馀病起过宿相对甚适偶成一律
作者：陆深
朝代：明

老去谁能更少年，此来相对亦欣然。人间白日无绳系，炉里金丹有诀传。秋水芦花三亩宅，西风鹤唳五更天。晓来霜重红于染，伴我梅花纸帐眠。
望云居
作者：陆深
朝代：明

道远山初近，天长晚更晴。水从星汉落，舟在画图行。击楫吴郎计，乘槎汉使情。难将物外意，空博世间名。
望夫石
作者：陆深
朝代：明

望夫何日归，空闺锁夕晖。石从心内化，人到眼中稀。海月上妆镜，山荔长春衣。巫山云雨梦，空伴楚王飞。
望日观冰
作者：陆深
朝代：明

十里湖南路，连空入望迟。日华流宝气，风景接瑶池。岸谷人间事，冰霜岁晚知。扬雄工奏赋，羽猎想当时。
木兰花令 其一 初夏即事
作者：陆深
朝代：明

清明时候催花雨。人早是红英辞树。愔愔情思碧纱厨，睡起槐阴最深处。衷肠没个人堪语。屈指流年暗中数。无奈雕梁紫燕儿，春社飞来秋社去。
木兰花令·其二
作者：陆深
朝代：明

绿油拥盖张槐雨。繁英簇绛烧榴树。无限幽怀午梦馀，忆在江南水风处。家书题后教传语。新种鱼苗正堪数。荷钱竹粉更关心，恋著君恩未归去。
木兰花令·初夏即事
作者：陆深
朝代：明

清明时候催花雨。人早是红英辞树。愔愔情思碧纱厨，睡起槐阴最深处。衷肠没个人堪语。屈指流年暗中数。无奈雕梁紫燕儿，春社飞来秋社去。绿油拥盖张槐雨。繁英簇绛烧榴树。无限幽怀午梦馀，忆在江南水风处。家书题后教传语。新种鱼苗正堪数。荷钱竹粉更关心，恋著君恩未归去。
杂兴
作者：陆深
朝代：明

江河赴东流，日月西驰速。天运有乘除，人事工报复。如何首阳薇，一去无后禄。子云最和同，符命手自录。婉婉舒我言，往往覆人国。亦知重身图，谁家非骨肉。伊余六尺躯，宁用千钟粟。祸福止一时，安能辨直曲。浩歌归去来，田中有茅屋。
杂言赠别李献吉
作者：陆深
朝代：明

尔丈夫，志四海。出门驱车，半路莫改。长歌虽激烈，短歌亦徘徊。登高南望旧乡，山川一何累累。别日苦短会日长，两心对面不能当。古来结交惟管鲍，去之千载尚觉流芳香。我有琼树枝，能令饥渴忘。
杂诗
作者：陆深
朝代：明

苦乏山林资，来此朝市游。日月不相待，华发变清秋。晞心中道获，懔怀末路忧。浮阴隐层城，轻冰结洪流。孤语冀冥契，同逝匪良谋。缅惭南征鸿，岂曰道里悠。
杂诗
作者：陆深
朝代：明

览镜难自持，容颜岂常好。秋高风露劲，黄落纷弱草。岂无长生药，驰心违至道。净宇澄垢怀，冥观契元造。迟回三十年，念此苦不早。瑶池与元圃，微风荡芝草。
杂诗三首
作者：陆深
朝代：明

四叙若鳞次，君子感变迁。昨日夏热酷，今夕秋月鲜。凉飙振天末，草树失故妍。元鸟逝不返，苍鹰厉高鶱。苟无豳风人，何以卒岁年。古井春无泉，槁木夏无枝。仲尼叹粪土，诗人咏德基。中夕起坐叹，叹息将奚为。去者日己远，来者安可期。不见令名士，监古乃得师。敝帏殉老马，恩义贵有终。三良从下世，黄鸟哀国风。蚁穴堕太山，蛆流毒桓公。弃置万夫望，忧来不能穷。浩歌当永夕，沉思夜将中。
杂诗三首·其一
作者：陆深
朝代：明

四叙若鳞次，君子感变迁。昨日夏热酷，今夕秋月鲜。凉飙振天末，草树失故妍。元鸟逝不返，苍鹰厉高鶱。苟无豳风人，何以卒岁年。
杂诗三首·其三
作者：陆深
朝代：明

敝帏殉老马，恩义贵有终。三良从下世，黄鸟哀国风。蚁穴堕太山，蛆流毒桓公。弃置万夫望，忧来不能穷。浩歌当永夕，沉思夜将中。
杂诗三首·其二
作者：陆深
朝代：明

古井春无泉，槁木夏无枝。仲尼叹粪土，诗人咏德基。中夕起坐叹，叹息将奚为。去者日己远，来者安可期。不见令名士，监古乃得师。
李白对月图
作者：陆深
朝代：明

老白爱月不爱身，酒阑捉月秋江滨。平生见月即举盏，自道对影成三人。采石深不测，青天高无垠。骑鲸一去忽千载，月与老白俱精神。
来青轩和玉溪韵
作者：陆深
朝代：明

磴转峰回年复年，古藤乔木暗流泉。西天正在西窗外，一片青青落照前。
杨妃病齿图
作者：陆深
朝代：明

沈香亭畔催花鼓，华清宫中翠盘舞。瓠犀半启樱桃颗，可是玉鱼偏作仵。似将一掬黛娥颦，翻取三郎断肠谱。归来南内情更多，一曲霓裳泪如雨。
杨白花
作者：陆深
朝代：明

杨白花，随风起，春风吹江隔江水。杨花飞度江水东，绮房绣闼珠帘栊。不恨花无主，但恨花无力，一夜风来留不得。
杨白花
作者：陆深
朝代：明

江上风多杨白花，随风飞去落谁家。惜花恋花浑无赖，搅乱春风空自嗟。
松隐为弋阳王
作者：陆深
朝代：明

冒雪擎寒气转豪，遍身鳞甲五云高。自从不受秦封后，风雨年年长翠涛。
松鹤图
作者：陆深
朝代：明

遥空受秋万里碧，松露团团野花白。藤梢橘刺纷陆离，细水涓涓绕云石。我疑此图是玄圃，中有双禽鸣且舞。霜翎砂顶足生韵，玄裳风轻月将午。当家妙品在逼真，况是写生须入神。古来高人重图画，欲令见者常如新。我闻胎仙三千岁，摩挲此幅能几世。乃知丹青空尔为，别有不朽超绝艺。
枯木竹石图
作者：陆深
朝代：明

人间何处真不俗，雨后山前两竿竹。雪村老人幽兴多，落笔龙孙削苍玉。离离乱石出涧底，古木压枝虬欲起。相思天际望美人，月明一片湘江水。君不见工师取才，伶伦裁管。兼收并蓄，截长补短。开图识苦心，听我歌款款。
架石
作者：陆深
朝代：明

摽排甲乙位高低，爱杀山翁手自题。多少黄金教歌舞，落红空溅雨中泥。
柏井
作者：陆深
朝代：明

东下重关紫翠深，好山如戟送归心。瑶空日月双行蚁，夏木园林一变禽。旗画半销岚气湿，边烽高结阵云阴。前身或是乘槎客，碧汉银河取次寻。
栈道寄康德涵修撰
作者：陆深
朝代：明

当年馆阁重离群，渭北过逢正暮云。髯鬓共惊俱长大，寒暄无处不慇勤。人皆欲杀偏怜我，老更何求敢负君。一上陈仓云路永，蜀川歌调况堪闻。
桂州夜宴出青州山查荐名
作者：陆深
朝代：明

南珍卢橘与枇杷，北果红秋带晚霞。清润入脾消酒渴，瓷瓯如雪更宜茶。
桂洲夜宴出青州山查荐茗色味佳绝
作者：陆深
朝代：明

岩背山椒一万株，青州糖毬天下无。火龙行雨归东海，抛却红明颔下珠。
桐江
作者：陆深
朝代：明

北风瑟瑟滩悠悠，行尽桐江兴转幽。水西半天堕红日，溪南诸峰偶白头。严陵自是高隐地，钱塘从古帝王州。海云不断三山近，时有青红起蜃楼。
桐江舟行沿月
作者：陆深
朝代：明

锦帆明月舵楼风，逝水澄鲜复映空。万里鹤归迷近远，一溪人语隔西东。广寒金粟秋香动，碧落银槎海气通。漫向桐江论往事，客星元是钓鱼翁。
梅雪绝句三首
作者：陆深
朝代：明

岭南多梅却少雪，塞北苦寒花绝无。争似吴峰千尺白，暗香疏影两三株。主人亭子青山曲，雪护梅花傍绮疏。扶起隔宵淹酒病，裹头袖手仗消除。浅沙细水独相亲，无赖飞琼妒早春。本是玉肌偏耐冷，捲帘孤负惜花人。
梅雪绝句三首·其一
作者：陆深
朝代：明

岭南多梅却少雪，塞北苦寒花绝无。争似吴峰千尺白，暗香疏影两三株。
梅雪绝句三首·其三
作者：陆深
朝代：明

浅沙细水独相亲，无赖飞琼妒早春。本是玉肌偏耐冷，捲帘孤负惜花人。
梅雪绝句三首·其二
作者：陆深
朝代：明

主人亭子青山曲，雪护梅花傍绮疏。扶起隔宵淹酒病，裹头袖手仗消除。
梦椿歌为冒廷和
作者：陆深
朝代：明

落叶不可复，离离满前除。云是漆园树，严霜化枯株。孝子安忍问何如，空堂清夜双泪珠。双泪珠，迸如霰。灵椿枝，梦中见。
楝塘
作者：陆深
朝代：明

甬东水树清深处，楝花风动黄梅雨。乔木由来世泽家，清溪合有高人主。主人本是种德人，种成玉树高嶙峋。青骢白豸风霜古，紫诰金泥雨露新。苦县遥宗元姓李，今代闻孙还柱史。弹压争知重有山，门庭不愧清于水。绣斧银章使节归，摘花酿酒映斑衣。明堂正要求梁栋，坠子成林大十围。
次介溪看牲韵
作者：陆深
朝代：明

辇路金沙涌，郊坛翠甓开。定须骑鹤到，唯许视牲来。列炬银花发，严更玉漏催。上卿仙骨胜，侵晓入蓬莱。
次荅姚子明石屏歌
作者：陆深
朝代：明

乾坤奇秀皆储精，老我俨山偏多情。是中犹有爱石癖，一见奇石双眼明。十年去国行八省，参谒咨请兼逢迎。晚蒙圣恩召自蜀，置之金马白玉京。晨趋黄扉暮紫闼，左图右史心无营。赐金月俸有馀镪，买得一屏当座横。人言此屏本无价，我亦得意还若惊。烟云缥缈天台路，岩壑隐映芙蓉城。瑶池东来降王母，仙掌擘出烦巨灵。有时坐对一长啸，便觉毛骨随风轻。滇南蒙段昔开国，此石充贡万里程。携归东海添秀气，聊与平泉作后尘。得君长歌更增重，五色光燄辉文衡。
次荅沈叔明石屏歌
作者：陆深
朝代：明

效古初开绿野堂，偶置屏石增清光。此屏来自万里道，产向滇南山水乡。点苍秀色多烟景，云雾重重玉龙隐。星斗高侵太白峰，海天常拂扶桑影。疑有阴阳变晦明，卧游坐对俱峥嵘。若非黑白分明见，必是丹青点缀成。猗予少日多游兴，今已白头寻蔗境。爱月时登庾亮楼，归田重理陶潜径。摩挲此石得大观，羲娥来往双转丸。独倚岩峦酒醒后，便觉空同眼界宽。微茫云外见新月，晃漾峰头馀积雪。长夜高堂如有神，衣冠满座皆含冽。多君珠玉罗胸中，落笔宛有唐初风。为我石屏歌一阕，安得持献天子明光宫。
次韵严介溪上陵
作者：陆深
朝代：明

帝遣修陵祀，秋来得并行。雨声连日夜，山色洗幽并。远道防残暑，斋心冀晚晴。敬皇弓剑地，挥泪想西征。
次韵何仲默别郑山人兼柬李献吉
作者：陆深
朝代：明

岁晚同为客，冲寒对别尊。独怜辞帝阙，不羡曳王门。行计惟诗卷，相思有梦魂。南还逢李白，怅望几黄昏。
次韵再答郤文渊
作者：陆深
朝代：明

久客宁忘地主贤，每劳移步出花前。川围风日春难老，山抱楼台月又圆。燕子暖泥低掠水，王孙芳草远连天。行藏未定频看镜，独羡君归及壮年。
次韵徐登州留别
作者：陆深
朝代：明

相看把袂又微曛，春燕秋鸿各恋群。江上不题鹦鹉赋，潮州应少鳄鱼文。先皇赐第恩如海，五裤歌声响入云。一枉朱轓更东去，行春空谷马蹄闻。
次韵曹承之留别二首
作者：陆深
朝代：明

旧京千古重，许国一身轻。驿路梅初发，都门雪正晴。新除分画省，惜别赋春明。多少临岐客，于君独有情。南至三千里，东风一棹轻。石头城外晓，桃叶渡傍晴。客思奚囊重，乡心昼绣明。六朝佳丽地，登眺若为情。
次韵曹承之留别二首·其一
作者：陆深
朝代：明

旧京千古重，许国一身轻。驿路梅初发，都门雪正晴。新除分画省，惜别赋春明。多少临岐客，于君独有情。
次韵曹承之留别二首·其二
作者：陆深
朝代：明

南至三千里，东风一棹轻。石头城外晓，桃叶渡傍晴。客思奚囊重，乡心昼绣明。六朝佳丽地，登眺若为情。
次韵杨伯立春兴
作者：陆深
朝代：明

江南地僻昼如年，春与閒人别有缘。满径落花风阵阵，一犁新雨水田田。池塘草长诗成梦，帘幕寒轻酒擅权。四壁已空诸业尽，囊中刚剩买山钱。
次韵温菊庄大参
作者：陆深
朝代：明

浣花溪上草堂閒，多在青松白石间。不与风云重入梦，每逢山水一开颜。慕陶兴寄霜前菊，和杜诗成雨后山。闻道年来倍强健，溪藤高拄看云还。
次韵王子升侍御登姑苏玉峰二首
作者：陆深
朝代：明

牙旗分队捲芳埃，独上姑苏百尺台。南斗下临东海近，青山多在白云隈。谩劳此地兴亡恨，共仰中朝将相才。合是长城应万里，野人林壑卧苍苔。目极长亭更短亭，观风使者节初停。潮头东去和云白，山势西来绕郭青。艳冶莺花春入望，太平门户昼长扃。阖闾最爱干将剑，化鹤归来尚姓丁。
次韵王子升侍御登姑苏玉峰二首·其一
作者：陆深
朝代：明

牙旗分队捲芳埃，独上姑苏百尺台。南斗下临东海近，青山多在白云隈。谩劳此地兴亡恨，共仰中朝将相才。合是长城应万里，野人林壑卧苍苔。
次韵王子升侍御登姑苏玉峰二首·其二
作者：陆深
朝代：明

目极长亭更短亭，观风使者节初停。潮头东去和云白，山势西来绕郭青。艳冶莺花春入望，太平门户昼长扃。阖闾最爱干将剑，化鹤归来尚姓丁。
次韵王钦佩寄秦元甫
作者：陆深
朝代：明

赋就停云第几篇，江湖渺渺转堪怜。更随骥尾知何地，同抱龙髯忆往年。惆怅又逢三月暮，梦魂多在五更前。金陵城里山如画，城外谁营二顷田。
次韵白雁
作者：陆深
朝代：明

波澄照影度潇湘，回雁峰高近帝乡。星阵望穷云半没，雪翎风急字斜行。芦花深处惊遥火，木叶催时护晓霜。记得上林栖宿处，每因彤矢识君王。
次韵白雁二首
作者：陆深
朝代：明

秋传孤雁过潇湘，人在高楼望故乡。颜色总疑新变态，羽毛错认旧随行。关山雪后寒无影，禾黍风前夜有霜。赢得光辉照尘世，久从灵沼近文王。来从星汉下潇湘，妆点枫林入醉乡。锦字传情通万里，银筝移柱送斜行。溶溶月色怜孤影，渺渺归心滞晚霜。堪叹杨雄头尽白，惟将羽猎奏君王。
次韵白雁二首·其一
作者：陆深
朝代：明

秋传孤雁过潇湘，人在高楼望故乡。颜色总疑新变态，羽毛错认旧随行。关山雪后寒无影，禾黍风前夜有霜。赢得光辉照尘世，久从灵沼近文王。